# Celian uutuuskirjat elokuu 2023 /Celias boknyheter augusti 2023

## Aikuisten äänikirjat

### Jännityskirjallisuus

Sininen enkeli / Antti Vihinen (383506), lukija Pitkänen Jukka , kesto 11 h 10 min

Koukuttava dekkari tamperelaispoliiseista ja kansainvälisen yrityksen rikkeistä. Rikkaan teollisuussuvun musta lammas Miki Davidson kuolee kotonaan epäselvissä olosuhteissa, eikä hän ole perheen ainoa traagisesti kuollut jäsen. Halusiko joku tappaa fanien palvoman ex-rocktähden? Yksi mahdollinen epäilty tai todistaja makaa koomassa sairaalassa. Komisario Markus Berglundia odottaa rikospaikalla vaikeasti hahmotettava sotku, joka ei jää Tampereen punatiilitehtaiden katveeseen. Herää vahva epäilys, etteivät Tamshell-konsernin kaikki toimet kestä päivänvaloa. Jäljet johtaa Berglundin tutkimukset jopa vuosien takaiseen WTC-tornien iskuun. Selvää on vain se, että joku ei halua poliisin penkovan suvun salaisuuksia. Ennen kuin rujo totuus paljastuu, vaatii se vielä uuden uhrin. Vaaran värit -sarjan toisessa osassa punotaan häikäisevä jännitysjuoni, joka tutkii ihmismielen ja historian synkeitä syvyyksiä manserockin tahdissa. Antti Vihisen Vaaran värit -sarjan avausosa Punainen prinsessa oli arvostelumenestys.

Haudatut haaveet / Jussi Simola (384038), lukija Nikander Hannamaija , kesto 10 h 24 min

Voiko läpi elämänsä kulkea hautaamatta ainoatakaan haavettaan? Vahva esikoisdekkari epätavallisesta murhatapauksesta, jonka ratkaisu yllättää tutkijat täysin. Nuori opiskelijanainen löytyy surmattuna asunnostaan, eikä johtolankoja juuri ole. Tapauksen saa selvitettäväkseen rikoskomisario Lara Honka, joka aisaparinsa Eero Huuhkan tavoin painii myös omien haamujen ja haaveiden kanssa. Piinallinen tutkinta pakottaa heidät kohtaamaan elämän raadollisuuden. Rikos juoksuttaa poliiseja ympäri Helsingin kantakaupunkia välillä käsittämättömienkin vihjeiden ja epäilysten äärelle. Ei kai kukaan voi oikeasti luulla kissaansa murhaajaksi? Juuri kun tutkinta on nytkähtämässä eteenpäin, kaikki kääntyykin päälaelleen. Esiin nousee hermoja raastava kysymys – voiko uhreja tulla vielä useita lisää? Rikoskomisario Lara Hongan tiimin jokainen jäsen on oma persoonansa, mutta yksi asia yhdistää heitä kaikkia – luottamus toisiinsa ja tahto puskea läpi vaikka harmaan kiven. Jussi Simola (s. 1971) on Raumalla syntynyt yrittäjä ja kirjailija, joka asuu Helsingissä. Kauppatieteiden opinnot veivät hänet vuosiksi ulkomaille Englantiin ja Australiaan, kirjoittamisen opintoja Jussi on suorittanut Suomessa. Haudatut haaveet on hänen esikoisteoksensa.

Väärä aika / Erik Axl Sund (383781), lukija Häyrinen Raiko , kesto 14 h 55 min

Hypnoottinen dekkari vääryyksien ja rikosten ajattomasta ketjusta. Ampumistapaus huumeidenkäyttäjien asuinsijoilla ja pieni lapsi vailla turvaa. Nuori tyttö, joka on matkustanut salaa Pohjois-Ruotsissa Tukholmaan, sekä tarina 1800-luvulla kurjuudessa eläneestä Stinasta. Eri henkilöt ja tapahtumat alkavat kiertyä samaan kauheaan ja väkivaltaiseen mysteeriin, jossa niin ihmisten kuin yhteiskunnan julmuus painavat heikoimmat alas. Erik Axl Sundin romaani tutkii loisteliaan kipeästi, mitä tapahtuu kun rikomme meille määrätyt roolit, ajan ja paikan jossa elämme. Se on ylivertainen osoitus Varistyttö-kirjoillaan koko genren uudistaneen tekijäduon kirjallisesta nerokkuudesta.

Rauhanmyrsky : jännitysromaani / Timo Sandberg (383482), lukija Mastomäki Turkka , kesto 9 h 32 min

Kiristyvää jännitystä vaaran vuosien Lahdessa. Sota on päättynyt kolme vuotta sitten, mutta rauhansopimus on yhä väliaikainen ja maa melkoisessa myllerryksessä. Lahdessa ylietsivä Otso Kekkiä työllistävät niin juoppojen ryöstöt kuin oudot kuolemantapauksetkin. Oliko kenttäsirkkeliin horjahtaneen sahurin kuolema vahinko? Miksi työnjohtaja ampui rakastettunsa ja itsensä? Punainen Valpo kitkee neuvostovastaista toimintaa rajuilla otteilla. Toisissa pelkoa herättää äärioikeistolainen terrori; työväentaloja poltetaan ja huhutaan asekätkennöistä. Kestääkö hauras rauha? Timo Sandbergin historiallista jännityssarjaa on kiitetty erityisesti yhteiskuntakuvauksesta ja kiehtovista henkilöhahmoista.

Kuhala ja epätarkka-ampuja / Markku Ropponen (382218), lukija Westerberg Elias , kesto 10 h 30 min

Osuu nauruhermojen napakymppiin! Veijaridekkari! Yksityisetsivä Otto Kuhala aikoo jättää rikosmysteerit. Kunnes sellainen läiskähtää hänen ikkunaansa vasten. Leskeksi jäänyt Kuhala päättää myydä Mustankorkean töllinsä. Kaupanhieronnan keskeyttää verinen mies, joka iskeytyy keittiön ikkunaan. Kohta pyöritellään niin ministeriä, salamurhaajaa kuin hulavannettakin. Lisäriesaksi ripustautuu Jyväskylän uusi rikoskonstaapeli Sihtarinen, innokas Kuhala-fani, joka kinuaa yksityisetsivää muistelmahankkeeseen. Sarjan 20. osa. Lukijan nauru kuuluu naapuriin… hirtehishuumorin reikeli ja ironian vyöltä lipaistu täysosuma. Teppo Kulmala, Keskisuomalainen Kaimaanin hymystä Jyväskyläläisen Markku Ropposen (s. 1955) tunnetuin hahmo on yksityisetsivä Otto Kuhala. Tarinat ovat itsenäisiä, ja moni lukija aloittaakin uusimmasta – ja haalii sitten käsiinsä kaikki aiemmat. Viime vuosina Ropposelta on julkaistu myös kaksi erinomaisen vastaanoton saanutta veijariromaania. Sama hersyvä huumori on aina ollut Kuhala-sarjankin erikoismausteena.

Yhdeksän yön piina / Denise Rudberg (383956), lukija Manto Erja , kesto 7 h 35 min

Yli neljä miljoona kirjaa myyneen hurmaavan Marianne Jidhoff -dekkarisarjan yhdeksännessä osassa rikosetsivät avaavat vanhan itsemurhatapauksen, jossa tunnetun vaikuttajan mies putosi parvekkeelta kuolemaan. Samana iltana naapuri vietti parvekkeellaan kesäiltaa, kun hän kuuli epätoivoisen huudon ja tömähdyksen. Mies soitti hätänumeroon, mutta pelastustoimi ei koskaan saapunut paikalle ja hän ajatteli sittenkin kuvitelleensa kaiken. Viisi vuotta myöhemmin Marianne Jidhoff kutsutaan tutkimaan tapausta, ja samaan aikaan vaikuttajan uusi puoliso alkaa tuntea henkensä uhatuksi. Myös rikostutkijoiden yksityiselämät ovat kiireisiä: Torstenin ex-vaimo ilmestyy yllättäen ja pyytää majoitusta. Marianne saa uuden tuttavuuden, jollaista ei välttämättä haluaisi. Augustinin elämä ajautuu raiteiltaan ja hän alkaa miettiä isoja kysymyksiä. Tukholmassa asuva Denise Rudberg on yksi Ruotsin menestyneimpiä kirjailijoita. Hän aloitti kirjailijanuransa chick litillä, kirjoitti seuraavan vuosikymmenen eleganttia jännitystä ja viime vuosina myös historiallisia romaaneja. Marianne Jidhoff -sarjaa on myyty yli neljä miljoona kappaletta ja sarjan kymmenes osa oli marraskuussa 2020 Ruotsin myydyin kirja.

Köyhä ritari / Reijo Mäki (383460), lukija Tiihonen Ville , kesto 10 h 46 min

""Sen naisen kanssa kun aivan kaikki on täysin mahdotonta."" Öinen kohtaaminen johdattaa Jussi Vareksen syviin ja sameisiin vesiin.Turun yö pimeimmillä pikkutunneillaan. Jussi Vares on suunnistamassa kantabaarista kotia päin. Sitten Jussin askellus osuu kiintoisasti napsuttelevien korkokenkien vanaveteen. Yhtäkkiä nainen seisahtuu ja kääntyy katsomaan ja kysyy: ""Mitäs pääjohtaja? Onkos herra yrittämässä ohitusta... vai ollaanko siinä vain peesaamassa?"" Aamuhämärissä nainen poistuu Jussin luota, ja Jussi mietiskelee, että he kaksi tuskin enää tapaavat. Vares on enemmän väärässä kuin osaa ikinä kuvitellakaan.

Ilon ja valon bussiyhtiö : Mma Ramotswe tutkii / Alexander McCall Smith (383926), lukija Takatalo Mervi , kesto 7 h 53 min

Mma Ramotswe ja Mma Makutsi ratkovat pulman kuin pulman aseinaan huumori, tahdikkuus ja hyvä tahto. Mma Ramotswen aviomies osallistuu suurin odotuksin yrittäjäkurssille, mutta se saakin hänet epäilemään menestystään. Epävarmalla hetkellä hän on altis innostumaan vanhan koulutoverinsa liikeideasta, vaikka sen toteuttamiseksi hänen pitäisi laittaa likoon nykyinen autokorjaamonsa. Mma Ramotswe ja Mma Makutsi ovat huolissaan, ja syystä. Samalla Mma Ramotswea ja hänen Naisten etsivätoimistoaan työllistää kinkkinen kiista vielä elossa olevan herran perinnöstä. Onneksi tiukimmallakin hetkellä voi turvautua perheen ja ystävien apuun - ja kupilliseen kuumaa rooibos-teetä.

Selli 88 : rikosromaani / Pauli Jokinen (382904), lukija Paranko Antti , kesto 7 h 20 min

Mukaansatempaavan juonen ja elävän ajankuvan yhdistävä Selli 88 kertoo rikostutkinnasta vuoden 1932 Helsingissä. Pääkaupunkimme rikoshistorian tunteva kirjailija vie lukijansa omaperäisen etsiväkaksikon mukana niin laukkakilpailuihin kuin seurapiirien salaisuuksiin. Kultakauppias surmataan liikkeeseensä, irtolainen laitakaupungille ja eläinlääkäri hevostalliin. Kaupungissa tapahtuu sarja rituaalinomaisia henkirikoksia, joiden uhreja näyttää yhdistävän yllättävät asiat. Osa niistä juontaa juurensa Pietariin ja Špalernajan vankilaan, jossa istui suomalaisia jääkäreitä vuonna 1917. Heitä kutsuttiin kalterijääkäreiksi. Rikospoliisin etsivä Arpia Haahti ryhtyy selvittämään rikoksia, jotka vievät hänet Talin laukkaradalle hevoskilpailujen ja vedonlyönnin maailmaan. Hän saa avukseen nuoren ja nokkelan etsiväkokelaan Jenny Katteluksen, mutta kumpi lopulta suojelee kumpaa? Haahdin menneisyydessä on haamuja, jotka haittaavat tutkintaa – kenties liikaakin. Selli 88 on itsenäinen jatko-osa teokselle Jääleinikin kuolema.

Sen maksaa minkä tilaa / Seppo Jokinen (383319), lukija Sääski Juha , kesto 9 h 57 min

Salaisuuksilla ei ole tapana hautautua. Komisario Koskinen tutkii murharyhmineen samanaikaisesti kahta eri väkivaltarikosta. Tampereelta löydetään outoja henkirikosten uhreja, joiden henkilöllisyyksistä ei ole tietoa. Onko uhreilla yhteys toisiinsa vai mistä oikein on kyse? Koskisella on kiire ratkaista rikos, ennen kuin ruumiita tulee lisää. Samaan aikaa vanha tamperelaismies elää viimeisiä päiviään. Kuolinvuoteellaan hän paljastaa poliisille vuosikymmenten takaisen perhetragedian, joka nostaa vanhan tapauksen uudelleen poliisin tutkintaan. Aikanaan selvittämättömäksi jäänyt rikos järkyttää kaiken kokenutta komisariotakin.

Hiidenjumi : jännitysromaani / Milka Hakkarainen (382908), lukija Aromaa Aleksi , kesto 7 h 38 min

Kaksi kadonnutta tyttöä, joista toinen löytyy kuolleena kaivosta. Monisyisen rikosmysteerin juuret ulottuvat vuosikymmenten taakse, mutta pahuus ei vanhene, se kasvaa. Miksi naisten on niin vaikea pitää toistensa puolia? Tukholmasta metoo-skandaalia Suomeen pakeneva Armi Blom ei ole noita. Hurmesuon asukkailla on kuitenkin pitkä muisti, ja edesmenneellä Hilma-mummulla on yhä maineensa taikauskoisessa kylässä. Kun Armi tekee karmean löydön kansallispuistosta läheltä mummolaansa Hiidenjumia, on huomio taattu. Pian hänen kuvansa komeilee sanomalehden rikosartikkelissa, ja ihmiset tulevat pyytämään häneltä apua arkaluontoisissa asioissa. Armi ei ole koskaan halunnut paneutua salaisuuteen, joka varjosti hänen äitinsä lyhyeksi jäänyttä elämää, mutta Hilman aikoinaan kertomat sadut heräävät eloon ja saavat uuden merkityksen pelottavien tapahtumien myötä. Hurmesuon synkkään historiaan tutustuessaan hän tajuaa, että 70 vuotta vanha ratkaisematon murha liittyy Hiidenjumiin. Armi ei voi enää paeta totuutta. Milka Hakkarainen on asunut Ruotsissa toistakymmentä vuotta. Hän on työskennellyt uudessa kotimaassaan toimittajana ja suomen kielen opettajana. Hakkaraisen esikoisteos Ei verta rantaa rakkaampaa (2021) valittiin ilmestymisvuotensa parhaaksi esikoisdekkariksi. Sarja jatkui vuonna 2022 teoksella Maa kauhein isien.

Laupias samarialainen / CILLA ja ROLF BÖRJLIND (383892), lukija Kerosuo Paavo , kesto 11 h 39 min

Olivia Rönning on kadonnut. Hänen kollegansa Lisa Hedqvist on varma, että Olivia on siepattu. Kun Tom Stilton kuulee, mitä on tapahtunut, hän päättää lopettaa omaehtoisen koronakaranteeninsa saaristossa. Yhdessä Lisa ja Tom seuraavat jälkiä syrjäiseen mökkiin, mutta kun he pääsevät perille, mökki on jo liekeissä, ja myöhemmin palaneen talon jäänteistä löydetään naisen hiiltynyt ruumis. Onko kyseessä Olivia? Mette Olsäter, heidän eläköitynyt pomonsa, on nimitetty kansalliseksi turvallisuuskoordinaattoriksi, jonka vastuulla ovat koronarokotteiden toimitukset. Selvästi joku on valmis tekemään mitä tahansa sabotoidakseen kuljetukset. Laupias samarialainen on huippusuositun Olivia Rönning & Tom Stilton -sarjan seitsemäs osa.

Sirkusnaisen arvoitus / Laura Andersson (383452), lukija Leeve Elena , kesto 11 h 3 min

Lukijat valloittanut yksityisetsivä Lili Loimola uuden visaisen tapauksen kimpussa! Vuoteen 1947 heräilevä Helsinki saa nähdä jotakin odottamatonta, kun amerikkalainen voimanaisten seurue esiintyy kaupungissa. Lili ja Riku Loimola ystävineen nauttivat esityksestä, mutta show’n jälkeen alueella puhkeaa sekasorto. Toista esityksen tähtiesiintyjistä on ammuttu – ja isketty veitsellä. Miksi kaksi surmatapaa? Onko murhaajiakin kaksi? Helsingin poliisi ei ole erityisen kiinnostunut tutkimaan ulkomaalaisen naisen kuolemaa, mutta Lili ja Riku eivät aio antaa periksi, sillä surmattu ansaitsee oikeutta. Alkaa hurja matka sirkuslaisen elämää viettäneen Joy Johnsonin värikkääseen menneisyyteen.

Tsaarittaren rubiinit / Marja-Sisko Aalto (383856), lukija Alander Erja , kesto 6 h 4 min

Erikoistutkija Annette Savolainen selvittää kuopiolaisen optikon murhaa, jossa syyllinen näyttää liiankin syylliseltä. Se herättää epäilykset. Tutkimusten edetessä käy ilmi, että tapaukseen liittyvät inkerinsuomalaisten perheiden kohtalot, arvoitukselliset jalokivet ja Venäjän mafia. Annette ja Aatu tekevät töitä olan takaa, mutta langat eivät tahdo yhdistyä. Niinpä he pyytävät apuun pastori Perkiön, joka on omahyväisyydestään ja sosiaalisesta kömpelyydestään huolimatta erittäin taitava hakkeritutkija. Marja-Sisko Aalto yhdistää kerronnassaan historiaa, nykyaikaa ja huumoria mestarillisen kutkuttavalla tavalla.

Vaaralliset naiset / Hope Adams (384513), lukija Kokko Johanna , kesto 10 h 47 min

Tositapahtumista inspiroitunut rikosmysteeri ystävyydestä vankilaivalla ja asioista, joita ihmiset tekevät selviytyäkseen. Englanti, 1841. Satakahdeksankymmentä naista nousee purjelaivaan, jonka määränpää on Tasmania. He ovat tyttäriä, sisaria, äitejä ja pikkurikollisia, ja heidät on tuomittu aloittamaan uusi elämä maailman toisella laidalla. Kun Rajah jättää mantereen taakseen ja aloittaa yhdeksänkymmenen päivän matkan kohti Australiaa, jaettu kohtalo tuo naiset yhteen. Kezia Hayter tietää, etteivät naiset ole vaarallisia. Hän valitsee heidän joukostaan käsityötaitoiset ja laittaa heidät ompelemaan monimutkaista tilkkutyötä. Jokainen ommel tuo naisia lähemmäs toisiaan, kunnes yksi heistä surmataan ja hauras ystävyys joutuu koetukselle. Kun murhaajan metsästys alkaa, kaikki laivassa ovat epäiltyjä. Kuka on seuraava uhri ja keneen voi luottaa? Kuinka todistaa syyttömyys, kun on jo kerran todettu syylliseksi? Vaaralliset naiset on jännittävä historiallinen murhamysteeri naisten solidaarisuudesta viktoriaanisella vankilaivalla. Mukaansatempaava tarina pohjautuu tositarinaan. Rajah-laivalla naisten tekemä tilkkupeitto on nykyään museossa Australian Canberrassa. Peiton koko on n. 3,3 m x 3,2 m. Laivalla vapaamatkustajana ja naisten valvojana toiminutta Kezia Hayteria pidetään työn suunnittelijana. Kirja on omistettu naisille, jotka ompelivat Rajah-tilkkutyön. Heidän kättensä työ elää. Hope Adams syntyi Jerusalemissa ja asui lapsena eri puolilla maailmaa. Hän on työskennellyt näyttelijänä, laulajana ja opettajana ennen kuin ryhtyi kokoaikaiseksi kirjailijaksi.

### Viihdekirjallisuus

Valinnan aika / Nora Roberts (383311), lukija Alander Erja , kesto 18 h 9 min

Huippusuositun kirjailijan lumoava trilogia tulee päätökseensä. Breen Kelly on löytänyt rakkaat sukulaisensa ja tunnustanut viimein tunteensa soturi Keeganille, mutta heillä molemmilla on suuri vastuu kannettavanaan. Synkät voimat vaanivat edelleen paitsi Breenin onnea myös koko maailman rauhaa. Synkkien unien piinatessa Breeniä Keegan on hänen rinnallaan ja auttaa häntä taistelemaan kaikin voimin pimeyttä vastaan. Selviävätkö he viimeisestä koitoksesta yhdessä?

Mariam / Sara Medberg (383510), lukija Louhivuori Emma , kesto 9 h 3 min

Silkkisisaret-sarjan kolmas osa on huumaava romanttinen seikkailu. Tässä on Pohjolan oma Bridgerton! Kauppiaan tytär Mariam muuttaa Porvooseen keskellä Suomen sotaa. Huhutaan, että säteilevän nuoren naisen äiti oli korkeasyntyinen nainen Persiasta. Pian kaunis Mariam on koko kaupungin puheenaihe. Kun Mariamin veli myöhemmin pidätetään Ruotsissa, ei sisko epäröi rientää apuun. Hän on lukenut Jane Austenin uuden romaanin Emma, jonka itsenäinen sankaritar rohkaisee Mariamia toimimaan. Salaperäinen paroni lupaa auttaa, mutta voiko tähän luottaa? Suomalaisen Sara Medbergin Silkkisisaret-sarja on valloittanut lukijat myös maailmalla. Solahda silkkipukuun ja anna romanttisen tarinan viedä!

Toivoa maailman äärissä / Sarah Lark (382710), lukija Tani Anni , kesto 9 h 15 min

Tunteikas historiallinen sukusaaga jatkuu Sarah Larkin Uusi-Seelanti-sarjan neljäs osa Toivoa maailman äärissä on unohtumaton lukuromaani kahdesta kohtaloaan etsivästä nuoresta toisen maailmansodan pyörteissä. Vuonna 1941 nuori Helena matkustaa sisarensa Luzynan kanssa Puolasta Lähi-itään karkuun Eurooppaa koettelevaa kauhua. Helena on kuullut mahdollisuudesta päästä turvaan kaukaiseen Uuteen-Seelantiin, joka vaikuttaa toiveikkaalta satamalta suojassa sodan kärsimyksiltä. Maailma asettaa kuitenkin esteen naisten tielle, kun vain toinen heistä saa turvapaikan kaukaisesta maasta. Samaan aikaan James McKenzie kapinoi vanhempiaan vastaan Uudessa-Seelannissa. Vanhempiensa jyrkästä vastustuksesta huolimatta nuori lentäjä haluaa matkustaa Eurooppaan puolustamaan vapaata maailmaa. Kohtalo laittaa Helenan ja Jamesin tiet törmäyskurssille, ja nuoret joutuvat taistelemaan kaikkien tulevaisuuden vuoksi maailman syttyessä liekkeihin heidän ympärillään. Toivoa maailman äärissä on Sarah Larkin Uusi-Seelanti-sarjan huikaiseva päätösosa, joka jatkaa McKenzien suvun tarinaa ja vie lukijan unohtumattomalle matkalle kohti kaukaisuudessa siintävää toivoa.

Tunteita ja tuulenpuuskia / Anu Joenpolvi (383656), lukija Takatalo Mervi , kesto 7 h 15 min

Riemastuttavia sattumuksia ja värikkäitä persoonia Rantakylän tutulla raitilla. Sinkkuna viihtynyt Riittaliisa hullaantuu ystävänsä häissä sulhasen serkkuun ja järjestää itsensä Rantakylään tätinsä alivuokralaiseksi. Töitäkin löytyy paikkakunnan juhlapalvelusta. Ruskeasilmäinen hurmuri on kotoisin kylältä mutta tuntuu katselevan aivan muualle kuin toivorikkaan tulokkaan suuntaan. Unelmien prinssin sijaan Riittaliisan elämän huippuhetkiä ja valitettavasti myös nolostuttavia kommelluksia todistamaan osuu kiusallisen usein avulias ritari Atte. Mutta ei kai Riittaliisaa kukaan sentään niin vain viekoittele kesäjuhlien eukonkantokisaan! Rakastettu maalaisromanttinen sarja saa jatkoa.

Kyyhkyslakka / Heli Galliano (381206), lukija Alander Erja , kesto 18 h 31 min

Caterina löytää Giacomo-sedälleen vuonna 1591 osoitetun kirjeen salakielen oppaan valekannen takaa. Oudon kirjeen, joka on täynnä pimeyttä ja valoa on allekirjoittanut salaperäinen John Florio. Eletään vuotta 1615. Caterinan mies, Klaus tekee Kangasalla matkajärjestelyjä Ruotsin valtakunnan emämaahan lähtöä varten ja Caterina saa houkuteltua miehensä lupaamaan, että he matkustaisivat Englantiin asti. Sekä kirje että salakielen opas on vietävä siellä asuvalle Giacomo-sedälle. Heli Gallianon Kyyhkyslakka vie lukijan Shakespearen ajan Englantiin ja keskelle kirjailijapiirien juonitteluja. Kirja on 1600-luvulle sijoittuvan kirjasarjan kolmas osa.

Nyyrikki : 5-8/2023 / (384048), lukija Tani Anni , kesto 7 h 2 min

Viihdelukemisto sisältää koskettavia ja romanttisia tarinoita, joissa avautuu elämän koko kirjo.

### Muu kaunokirjallisuus

Hard Land / Benedict Wells (383888), lukija Toiviainen Mikko , kesto 11 h

Sinä kesänä kaikki muuttui.Missouri vuonna 1985. Viisitoistavuotias Sam menee kesäksi töihin vanhaan elokuvateatteriin päästäkseen pois kotinsa ahdistavasta ilmapiiristä. Yhden lumotun kesän ajaksi kaikki muuttuu paremmaksi. Hän saa uusia ystäviä, rakastuu ja löytää kotikaupunkinsa ihmeet. Ensimmäistä kertaa elämässään hän ei enää ole mitäänsanomaton ulkopuolinen. Kunnes hänen on pakko kasvaa aikuiseksi.Hard Land on kumarrus 1980-luvun aikuistumisesta kertoville elokuville, kuten Stand by Me ja The Breakfast Club. Benedict Wells (s. 1984) on tämän hetken suosituimpia saksankielisiä kirjailijoita. Hänen teoksiaan on käännetty 38 kielelle. Vuonna 2019 ilmestynyt Yksinäisyyden jälkeen, kasvu tarina sekin, oli suurmenestys myös Suomessa.

Lux perpetua. Osa 1 // Andrzej Sapkowski

 (382494), lukija Mäkynen Timo , kesto 11 h 44 min

Noiturin tekijän keskiaikasarja kiihtyy uusille kierroksille. Lux perpetua 1 on 1400-luvun Keski-Euroopan hussilaissotien melskeissä liikkuva eeppinen veijaritarina, joka on suoraa jatkoa Narrenturmille ja Herran sotureille. Breslaun piispa langettaa lääkäri Reynevanille tuomion ”rikoksista ja noituudesta”. Nuori sankarimme ei kuitenkaan menetä rohkeuttaan arkkivihollisensa edessä, vaan etsii yhä sinnikkäästi Nicolettaansa, jonka piispan kätyrit ovat siepanneet. Etsinnät kuljettavat häntä pitkin poikin Sleesiaa, Böömiä ja muita mantuja, joilla verinen uskonsota raivoaa…

Ja samassa tuli hiljaisuus / Heini Röyskö (382549), lukija Willamo Mimosa , kesto 7 h 6 min

Tositapahtumien inspiroima romaani kuvaa koskettavasti suuronnettomuuden eloonjääneiden kamppailua kohti valoa. Tiistaiaamuna kello 7.42 Lapuan patruunatehdas räjähtää, eikä kenenkään paikkakuntalaisen elämä ole enää koskaan ennallaan. Lapsia jää äidittömiksi, miehiä leskiksi, ystäviä suremaan. Miten elämä voi ylipäänsä jatkua, saako ihminen romahtaa käsittämättömän menetyksen edessä kokonaan? Vavahduttava romaani kertoo elämästä tragedian jälkeen. Lapuan patruunatehtaan räjähdys huhtikuussa 1976 oli yksi Suomen rauhanajan suurimmista onnettomuuksista, jossa kuoli 40 ihmistä.

Minne virta kuljettaa / Shelley Read (383922), lukija Heikkinen Mirjami , kesto 10 h 40 min

Maailmanmenestysromaani kasvaa mysteeristä rakkauskirjeeksi luonnolle ja ylistykseksi äidinrakkaudelle. Äidittömäksi jäänyt Victoria asuu sukunsa persikkatilalla Coloradossa. Eräänä tavallisena päivänä hän törmää alkuperäiskansoihin kuuluvaan Wilsoniin. Nuoret salamarakastuvat, mutta kyläläiset eivät katso tätä hyvällä. Kun Wilson katoaa, Victorialla on vahva epäilys syyllisestä ja hän pakenee vuoristoon. Pian edessä on uusi koitos: synnytys yksin luonnon armoilla. Minne virta kuljettaa on unohtumaton romaani täynnä suuria tunteita. Se on vavahduttava kuvaus naisten ja alkuperäiskansojen kaltoinkohtelusta, sydäntäsärkevä rakkaustarina ja vangitseva kertomus nuoren naisen elämänvoimasta.

Mauri Erik Schröder Self-help / Lauri Levola (381738), lukija Lalou Sami , kesto 4 h 42 min

Maailma räjähtää kesken katastrofielokuvan, talonmiehen poika ottaa kellarin pyörät panttivangikseen, röyhkeä mummo opettaa elämäntaitoa Runebergin tortulla, ja joskus ehkä oltiin isän kanssa kahden, Pokemon-jahdissa. Kaiken yllä kaikuu sienimyyjän pyyntö: Don’t fuck my brains! Lukijan aivot todella joutuvat vispilään, kun esimerkkihenkilöt Mauri Erik Schröder ja Henri Rautiainen mittelevät siitä, kumpi on minä. Vastauksia haetaan personal trainerilta, hedelmäpeleistä, Raamatusta, aikamatkaamisesta, salaliittoteorioista, Tarot-korteista, syntymästä ja etenkin kuolemasta. Lauri Levolan teoksen tilanteet ja tyylit vaihtelevat huimaavalla tempolla. Öykkäröivästä kohtuuttomuudesta vaihdetaan silkkaan mystiikkaan. Välillä toivoo, että jokin arkkivihollinen toisi järkeä koko touhuun. Onneksi sellainen löytyykin. Paljastuuko Maurissa ja Henrissä jotain jaettua, vai onko sellainen enää edes mahdollista – ovatko elämäntaito-oppaiden voimaannuttavat opit oire pikemmin kuin parannus? Lauri Levolan (s. 1981) esikoisteos Pimeä tavarajuna (2006) oli Helsingin Sanomien kirjallisuuspalkintoehdokkaana ja Tiiliskivi-palkintoehdokkaana. Levola on palkitun Ruusut-yhtyeen sanoittaja.

Kuuramäki. I, Tunturin tuolla puolen : romaani // Kari Kaulanen (383861), lukija Ström Maija-Liisa , kesto 10 h 36 min

Saimi tekee pienen tyttärensä Leilan kanssa uhkarohkean matkan tunturin yli uuteen kotikylään, Kuuramäkeen. Monien vaiheiden kautta he löytävät paikkansa kyläyhteisössä. Erämaakylä värikkäine asukkaineen elää vuodenkiertoa luonnon määräämään tahtiin. Eräänä keväänä kylään hiihtää outoja miehiä. Ja seuraavana kesänä lähes ajokelvotonta kärrytietä pitkin tulee auto, jossa on kolme matkustajaa. Heillä on mukanaan kirje. Sen myötä kylä avautuu uudelle orastavalle elinkeinolle, matkailijoiden majoittamiselle. Siitä alkoi kasvaa Lapin tunturimatkailu - Ylläksen, Levin ja Saariselän esikuva. Kari Kaulanen kuvaa henkilöitään lämmöllä ja saa lukijan niin nauramaan kuin liikuttumaan. Oma värinsä Kuuramäen kuvauksessa on Tornionlaakson murteella. Varsinaiseen testiin kyläläiset joutuvat keskustellessaan suomenruotsalaisten vieraidensa kanssa.

Musta torni. VI, Susannan laulu // Stephen King (383219), lukija Vauhkonen Panu , kesto 15 h 37 min

Susannan laulu on Musta torni -sarjan kuudes kirja. Se jatkaa tarinaa revolverimies Rolandin ja hänen kumppaneidensa eli ka-tetinsa matkasta kohti Mustaa tornia. Sarjan edellisessä osassa (Callan sudet) kävi ilmi, että Susannahin sisällä asuu Mia-niminen nainen, joka on raskaana. Synnytyksen lähestyessä Mia on ottanut Susannahin ruumiin kokonaan valtaansa. Hän siirtyy vuoden 1999 New Yorkiin, aikaan ja paikkaan, joka on Susannahille vieras mutta Mialle suorastaan pelottava. Ka-tetin muiden jäsenten on nyt pelastettava Susannah ja selvitettävä, kuka Mia on ja minkälainen olio sen sisällä kasvaa. Sillä välin kun Jake, Oi ja Callahan selvittävät Mian tarinaa, Eddie ja Roland väistelevät luoteja vuoden 1977 Mainessa ja tutustuvat siellä asuvaan kirjailijaan, joka on kirjoittanut Salem’s Lotiin sijoittuvan romaanin...Seitsenosainen Musta torni -sarja on yhtenäinen kertomus, joka kannattaa lukea alusta loppuun oikeassa järjestyksessä. Sen lukuisat juonensäikeet muodostavat hallitun kokonaisuuden, joka tarjoaa palkitsevan lukuelämyksen niin scifin, fantasian kuin kauhunkin ystäville. Stephen Kingin mammuttimaisen tarinan kuudes osa!

Kuiskailevan oven alla / TJ Klune (383514), lukija Kääriäinen Paavo , kesto 16 h 43 min

Lempeässä hyvänmielen romaanissa kuolema on vain uusi alku. Tervetuloa Hugon teehuoneelle, jossa juomat ovat kuumia, leipomukset tuoreita ja kuolleet vain läpikulkumatkalla! Kun viikatemies noutaa Wallacen tämän omista hautajaisista ja Hugo, erikoisen teehuoneen omistaja, lupaa auttaa hänet rajan yli, Wallace tajuaa olevansa kuollut. Wallace ei ole kuitenkaan valmis jättämään elämää, josta oli hädin tuskin nauttinut. Kun käy ilmi, että Wallacella on vain viikko aikaa siirtyä tuonpuoleiseen, hän yrittää mahduttaa kokonaisen eliniän seitsemään päivään. Klunen edellinen romaani Talo taivaansinisellä merellä on kansainvälinen arvostelu- ja myyntimenestys.

Summan teräsmyrsky / Kristian Kosonen (381812), lukija Heikkilä Harri , kesto 12 h 9 min

Sotaa intensiivisen läheltä. Kristian Kososen kuudes sotaromaani Summan teräsmyrsky kertoo talven 1940 ankarimmista taisteluista yhdessä Suomen puolustuksen strategisesti tärkeimmässä paikassa. Sotamies Karppinen tarkkailee poterostaan öistä maisemaa Karjalankannaksella Summajärven länsipuolella. Hän yrittää olla paleltumatta tulipalopakkasessa ja siirtelee rähjääntynyttä karvalakkiaan vuoroin korvalta toiselle, jotta kuulisi pienimmänkin rasahduksen. Karppinen ei näe vilaustakaan korpraali Hietarinteestä ja sotamies Mukkulasta, jotka kersantti Männistö lähetti lähimaastoon varmistamaan pioneerien miinoitustöitä. Hietarinne ja Mukkula osaisivat kyllä hoitaa hommansa huomaamattomasti, mutta nyt yö on liian hiljainen, kunnes tiheimmästä piikkilankaesteiden ryteiköstä kuuluu ääni. Vihollinen on liikkeellä. Suomen puolustuksen Mannerheim-linjan pitävyys oli tuottanut helppoon läpimurtoon luottaneelle puna-armeijalle häpeää, ja nöyryytetyn kosto oli hirmuinen. Sotaromaanien taitajan Kristian Kososen Summan teräsmyrsky on kertomus jäätävän kylmästä talvesta ja uskomattoman itsepintaisesta taistelusta idän jättiläistä vastaan.

Säilyt sydämessäin / Karin Collins (383960), lukija Lantto Katariina , kesto 13 h 37 min

Hanko, toukokuu 1939. Pensionaatti Bellevuen johtaja Disa valmistautuu kylpylävieraiden saapumiseen. Kesä on samppanjaa ja gourmet-illallisia, rantaelämää ja konsertteja. Kaiken tulee olla viimeisen päälle ja vieraiden toiveet toteuttaa viipymättä. Kappelisatamassa Hjalmar siivoaa verkkojaan, kun laiturilla leikkivä lapsenlapsi Nisse äkkiä putoaa, katoaa pinnan alle. Seuraavat kauhun hetket avaavat vanhat haavat ja vievät Hjalmarin muistoihin, jotka hän on koettanut tukahduttaa. Aino kaipaa pakotietä köyhästä kodistaan ja sairaan isänsä luota. Hän on rakastunut ja sivuuttaa lehtiotsikot, sillä eihän kaikella pelottavalla, mitä maailmassa parhaillaan tapahtuu, voi olla mitään tekemistä Hangon kanssa. Kunnes, marraskuun viimeisen päivän aamuna, rehtorin kasvot ovat harmaat ja hän käskee kaikki koulusta kotiin, sillä tilanne on vakava. Säilyt sydämessäin on talvisodan vuosien Hankoon sijoittuva historiallinen romaani, joka kuvaa kaupunkilaisten elämää mullistusten keskellä tarkasti ja lämmöllä. Karin Collins (s. 1976) on Hangossa asuva suomen - ruotsalainen kirjailija. Säilyt sydämessäin on hänen neljäs romaaninsa ja ensimmäinen suomennettu teos. Se aloittaa Hankoon sijoittuvan historiallisten romaanien sarjan.

Armasjärvi / Thomas Engström, Margit Richert (383777), lukija Kamula Toni , kesto 10 h 52 min

Pohjoiseen sijoittuva hyytävä dystopia jatkuu. Tiivistunnelmainen Armasjärvi on Pohjoinen-trilogian toinen osa. Sarja, jota on verrattu jopa Game of Thronesiin, sijoittuu lähitulevaisuuteen, jossa pandemiat ja ilmastokatastrofit ovat tuhonneet yhteiskunnan. Ruotsista irrottautunutta Nordmarkia hallitsee yksinvaltainen jaarli. Kiitetyn Nattavaaran jatko-osassa Nordmarkin asukkaat yrittävät pitää toivoa yllä samaan aikaan, kun vallanpitäjät rajoittavat kansalaisten vapauksia. Sisarukset Erik ja Sofia ovat joutuneet eroon toisistaan. Sofia jatkaa elämäänsä Kiirunassa. Hän on vihdoinkin päässyt käymään koulua, mutta sen lisäksi hän työskentelee majatalossa – ja pitää silmänsä ja korvansa auki. Erik on soluttautunut hesekieliläisiin ja päätynyt seurakunnan eliittikouluun Armasjärvellä. Myös hän elää vaarallisesti. Joka päivä hän ajattelee siskoaan ja toivoo näkevänsä tämän uudelleen. Asukkaat taistelevat henkensä puolesta, kun maata riivaa nälänhätä. Kapina kytee, eikä kehenkään voi luottaa. Poliisivaltion varjoissa kukoistaa kuitenkin vastarinta.

Salatun tiedon seura / Leigh Bardugo (383884), lukija Vuoriranta Outi , kesto 17 h 4 min

Menestyskirjailijan ensimmäinen aikuisten romaani vallasta, mustasta magiasta ja murhista huippuyliopistojen maailmassa. Galaxy ”Alex” Stern on Yalen aloittavan vuosikurssin epätyypillisin opiskelija. Los Angelesin laitamilta kotoisin oleva Alex on koulunsa keskeyttänyt hippiperheen lapsi, joka on ajautunut hämärien huumekauppias-poikaystävien ja pätkätöiden maailmaan, ja vielä paljon pahempaan. Itse asiassa hän on nyt, kaksikymmenvuotiaana, raa’an ja selvittämättömäksi jääneen joukkomurhan ainoa selviytyjä. Joku voisi sanoa, että hän on haaskannut elämänsä. Mutta sairaalavuoteella Alexille tarjotaan uusi mahdollisuus: hän pääsee aloittamaan opiskelun yhdessä maailman parhaista yliopistoista. Mistä oikein on kysymys, miksi juuri hän? Kun Alex saapuu New Haveniin toteuttamaan hyväntekijänsä antamaa tehtävää seurata Yalen salaseurojen toimia, hänelle ei vieläkään ole selvinnyt miksi. On yleisesti tiedossa, että seuroja on kahdeksan, vain harva on kuullutkaan yhdeksännestä, johon Alex on kutsuttu. Muiden seurojen kahdeksan ikkunatonta holvia ovat silmäätekevien vakiopaikkoja. Niissä käyvät valtiomiehet, Wall Streetin johtajat ja muut maan rikkaat ja mahtavat, joiden okkultistiset harrastukset ovat oudompia ja häikäilemättömämpiä kuin kukaan voisi kuvitellakaan. He leikkivät mustan magian kanssa. He herättävät kuolleita henkiin. Ja, silloin tällöin, he käyvät elävien kimppuun. Leigh Bardugolta on aiemmin julkaistu nuorille aikuisille suunnattu, Grishaversumi-maailmaan sijoittuvat Varjo ja riipus -sarja sekä Korppien kehä. Näihin kirjoihin perustuvan Shadow and Bone hittisarjan -ensimmäinen kausi on Netflixissä ja toinen kausi tekeillä.

Jälkisato / Pertti Lassila (384297), lukija Räty Aki , kesto 4 h 50 min

Kirjailijaksi ei synnytä. Viljo ajautuu opiskelemaan kirjallisuustiedettä, koska on aina pitänyt lukemisesta, eikä keksi mitä muutakaan lukion jälkeen tekisi. Kesätöissä Ahvenanmaalla hän tutustuu kirjailijaan, jonka työ vaikuttaa hauskalta ja hyödyllisemmältä kuin romaanien ja runojen opiskelu. Viljo kokeilee kirjoittamista ja onnistuu saamaan romaanin julki, ja toisenkin. Hänestä tulee kirjailija muiden joukkoon, mutta kirjoitettavaa on vähänlaisesti. Vasta petyttyään rakkaudessa hän aavistaa, että hänellä saattaa olla jotain omaa, josta kirjoittaa. Vuosien mentyä vanheneva Viljo tutustuu nuoreen Suviin, joka rakastuu häneen. Suvista Viljo saa ihailevan kuulijan, mutta vähitellen Suvi huomaa, että suhteessa sanat ja lauseet eivät riitä. Pertti Lassilan kuudes romaani käsittelee täsmällisin lausein rakkauden hetkellisyyttä ja sen ikuistamista kirjoittamalla. Taiteilijaromaani kuvaa, miten yksilön kokemus kasvaa taiteeksi ja sitä, mikä jää ikuisesti omakohtaiseksi. Pertti Lassila (s. 1949) on julkaissut viisi kiitettyä romaania, joista Armain aika (Teos, 2015) oli Finlandia-ehdokkaana. Hän on kirjoittanut kirjallisuusarvosteluja Helsingin Sanomiin 1973–2013 ja on työskennellyt mm. kustannusjohtajana, tutkijana, yliopisto-opettajana sekä vierailevana professorina Saksassa ja Itävallassa.

### Elämäkerrat ja elämäkerralliset romaanit

Punaiset seireenit : ukrainalainen sukutarina / Victoria Belim (383448), lukija Flink Pinja , kesto 9 h 49 min

Koskettava tositarina vaietuista sukusalaisuuksista Ukrainan verisen historian puristuksessa. Punaiset seireeniton koskettava kuvaus Ukrainan 1900-luvusta, jota käsitellään yhden perheen neljän sukupolven ja sukuun kätkeytyvän arvoituksen kautta. Kirja on osin muistelma ja osin kuin dekkari, joka seuraa kirjoittajaa halki Ukrainan hänen tutkiessaan setänsä katoamista ja muita sukusalaisuuksia. Victoria Belim palasi vuonna 2014 sodan keskellä Ukrainaan tutkimaan sukuun liittyvää arvoitusta, joka kattoi useita sukupolvia. Kuinka hänen isoisosetänsä Nikodim menehtyi 1930-luvulla, ja miksi hänen tarinansa oli tabu vielä melkein sata vuotta myöhemmin? Victoria oli tutkinut Neuvostoliiton jälkeisen ajan politiikkaa, joten hän ymmärsi, että vanhojen salaisuuksien selvittäminen uuden sodan keskellä ei olisi yksinkertaista. Hankkeen kiivaimmaksi vastustajaksi kuitenkin yllättäen osoittautui hänen oma isoäitinsä Valentina, joka kielsi sorkkimasta menneisyyttä. Valentinan mukaan Ukrainan maine yhtenä suuren verenvuodatuksen alueista oli täysin perusteltu. KGB oli ajat sitten lähtenyt Pultavasta, mutta sen entinen päämaja ”Kukkoansa”, kuten sen nimi kansan suussa kuului, herätti Valentinassa yhä suurta levottomuutta – ja perustellusti, kuten Victorialle kävi selväksi. Kun yhteenotto Ukrainan ja Venäjän välillä syveni jälleen vuonna 2014 ja verenvuodatus jatkui, hän päätti selvittää totuuden maansa menneisyydestä, vaikka se johtaisikin välirikkoon isoäidin ja muun suvun kanssa. Ukrainassa syntynyt, Yhdysvalloissa varttunut ja tätä nykyä Belgiassa työskentelevä Victoria Belim on toimittaja ja persialaisen kirjallisuuden kääntäjä. Hän puhuu kahdeksaatoista kieltä. Hän on kirjoittanut (nimellä Victoria Frolova) Financial Times HTSI Magazineen vuodesta 2010. Hänen kirjoituksiaan ovat julkaisseet myös New York Times Magazine, Elle, Marie Claire ja Red.

Luutnantti Onodan sota / Hiroo Onoda (382772), lukija Heikkilä Harri, kesto 7 h 29 min

Elämäkerrallisessa teoksessa luutnantti Onoda jatkaa sotaa filippiiniläisellä saarella 30 vuoden ajan, vaikka Japani on jo antautunut toisessa maailmasodassa.

Päiväkirjat / nunna Kristoduli (383149), lukija Flink Pinja , kesto 15 h 11 min

Päiväkirjat avaa lukijalle nunna Kristodulin elämän vaiheita ja kokemuksia hänen omien merkintöjensä mukaan 11-vuotiaasta koulutytöstä opiskeluvuosiin ja Kreikassa vietettyihin 27 luostarivuoteen. Kirjan helmiä ovat nunna Kristodulin ajatukset ja elämänohjeet.

Lievää voimakkaampaakin tyrmistystä : poliittiset päiväkirjat 2003-2004 / Erkki Tuomioja (383097), lukija Mäkynen Timo , kesto 24 h 21 min

Vuosiin 2003–2004 tiivistyy paljon, kotona ja maailmalla. Vuosi 2003 alkaa traagisesti Yhdysvaltojen päätettyä hyökätä Irakiin. Ulkoministeri Tuomioja kiertää ja puhuu tiheääkin tiheämmissä kokouksissa, joissa Euroopan unioni jakaantuu sotaa vastustaviin ja puolustaviin. Tuomioja, kuten valtaosa kollegoistaan, on hyökkäystä vastaan. Eduskuntavaalit 2003 ovat tasaiset – ja katkerat. Keskusta voittaa, Paavo Lipponen väistyy. Tuomioja varautuu jättämään ulkoministerin tuolin mutta jatkaakin uudessa punamultahallituksessa. Kesällä roihahtaa poliittinen kriisi: pääministeri Anneli Jäätteenmäki eroaa. Tuomiojan päiväkirjat jatkuvat tiiviinä ja harvinaisen todistusvoimaisina. Hänen terävä näkökykynsä ja yhtä terävä kynänsä takaavat, että lukija pääsee lähituntumaan politiikan kulisseista – ja pysyy varmasti hereillä. Lievää voimakkaampaakin tyrmistystä -teoksen on toimittanut valtiotieteen tohtori, historioitsija Veli-Pekka Leppänen. Päiväkirjasarja on viidennessä osassaan.

Meri ja Tove : elämää saaristossa / Otto Latva (382814), lukija Rauvala Tapio , kesto 6 h 54 min

Tove Jansson oli monialainen taiteilija ja kirjailija. Hänelle meri oli arkisen elämän ympäristö, mutta myös elinehto. Saariston luonto ja kulttuuri inspiroivat Toven taidetta, joka on nykyään osa suomalaista merellistä perintöä. Teoksessa Tove Janssonin elämän kautta tarkastellaan meren, merellisyyden ja saariston kulttuurihistoriaa 1900- luvulla. Toven elämä saaristossa tarjoaa kiehtovat kehykset, joiden kautta voi tarkastella meren merkityksiä niin ihmisen elämässä kuin kulttuurissa laajemminkin. Kirja kuljettaa lukijaa itäisen Suomenlahden Suur-Pellingin saariston kesäisissä maisemissa Toven lapsuudesta vanhuuteen. Luonnonmiljöö, saaristolaiskulttuuri ja kesäasukkaiden historia avautuu Toven ja hänen perheensä vaiheiden kautta. Kirja tuo esiin, miten Tove koki merellisen luonnon ja millaista hänen elämänsä saarilla oli. Meri ja saaret olivat Tovelle niin seikkailujen, luovuuden kuin yksinäisyydenkin hedelmällinen tila.

Minä, Armi Maria R. / Raija Oranen (383935), lukija Kudjoi Karoliina , kesto 10 h 55 min

Säkenöivä romaani kunnianhimosta, yrityselämän kiemuroista ja mahtavasta liikenaisesta Marimekon takana. Marimekon perustaja Armi Ratia oli kuuluisa paitsi tinkimättömästä johtamistyylistään, myös oikuistaan ja lukuisista miessuhteistaan, joista tunnetuin oli Urho Kekkonen. Aviomies Viljo Ratia pysyi Armin vierellä korvaamattomana tukijana - kunnes hänen mittansa täyttyi. Tästä kaikesta Raija Oranen kertoo jäljittelemättömällä tyylillään, värikkäästi ja mukaansatempaavasti. Hän näyttää vaikutusvaltaisen liikenaisen loisteliaan uran, joka vaati ankaraa työtä, ponnistuksia ja paljon samppanjaa. Samalla Armi Ratian tarina läpivalaisee maamme lähihistoriaa pettämättömällä tarkkuudella.

Aavistus / Mira Aurelia Eskelinen (383896), lukija Eskelinen Mira , kesto 4 h 46 min

Tammikuun ensimmäisen päivän aamu vuonna 2017. Vuosia aiemmin heränneet aavistukset ja etsinnät tihentyvät tähän hetkeen. Nyt se on julkista, kerrottu kaikille: hän on transsukupuolinen nainen. Hän on Mira. Aavistus on huikean kaunis ja kiihkeä kertomus transitiosta, omaksi itsekseen tulemisesta, muistojen armeliaasta epäluotettavuudesta ja ihanasta transseksistä. Se murtaa syvään juurtuneen käsityksen transsukupuolisuudesta ennen kaikkea tragediana, juhlii moninaisuutta voimavarana ja kutsuu lukijan mukaan ilon ja rakkauden piiriin, jossa jokainen saa loistaa. Mira Aurelia Eskelinen on häpeilemättömän queer taiteilija ja kulttuurituottaja sekä yksi palkitun Punch Up! –klubin perustajista. Omaelämäkerrallinen Aavistus on hänen esikoisromaaninsa.

Sekunnit ennen kaatumista / Hannele Cantell (383215), lukija Tani Anni , kesto 5 h 19 min

Elämän suunta voi muuttua sekunneissa. Miltä tuntuu se hetki, kun ymmärtää, ettei mitään ole tehtävissä, vaan kaikki tulee muuttumaan? Rouva Hoo sairastuu kahteen harvinaiseen neuroimmunologiseen sairauteen, jotka muuttavat hänen elämänsä. Sairaudet aiheuttavat hänelle liikkumisvaikeuksia ja paniikinomaisia pelkoja tilanteissa, joissa kaatuminen voisi olla mahdollista. Traumaattinen elämänmuutos heijastuu ennen kaikkea identiteettiin ja ihmissuhteisiin. Rouva Hoo joutuu pohtimaan, kuinka vahvasti minuus rakentuu kehollisuuden varaan. Sekunnit ennen kaatumista on Hannele Cantellin omiin kokemuksiin pohjautuva kertomus, joka kuvaa ihmisyyttä – meitä jokaista. Kaatuminen synnyttää usein kipua ja häpeää, eikä sen jälkeen ole helppo nousta ylös omin avuin. Olemme kaikki kaatuneet ja epäonnistuneet jossain vaiheessa elämäämme, kukin omalla tavallamme. Kirja piirtää rohkeasti kuvia muuttuneesta naiseudesta ja parisuhteesta – välillä luonnon metaforia ja fantasiaa hyödyntäen. Se kuvaa lisäksi vammaisuuden ja esteettömyyden yhteiskunnallisia haasteita aikaa vievän byrokratian keskellä. Teos kertoo toisaalta sosiaalisesta ulkopuolisuudesta, syyllisyydestä ja häpeän tunteista muuttuneen kehon ja toimintakyvyn takia mutta myös toivosta, elämänilosta ja rakkaudesta. Hannele Cantell toimii opettajankouluttajana Helsingin yliopiston kasvatustieteellisessä tiedekunnassa. Hänellä on yli 30 vuoden kokemus oppi- ja tietokirjailijana. Cantell on kiinnostunut erityisesti kestävyyskasvatuksesta ja globaalin oikeudenmukaisuuden teemoista. Vammautumisensa jälkeen hän on ottanut yhä aktiivisemmin osaa yhteiskunnalliseen yhdenvertaisuuskeskusteluun.

Huono tyttö / Sara Al Husaini (383685), lukija Noroila Fanni , kesto 6 h 38 min

Vuoden pakolaisnaisen omakohtainen esikoisromaani ravistelee ytimiä myöten. Äiti saattaa pelosta tärisevän tyttärensä hääsviitin ovelle. Tätä varten tytärtä on kasvatettu pienestä pitäen, pidetty kääreessä kuin kallisarvoista makeista. Tätä varten hänet on tuotu Suomesta Irakiin. Ei olisi kannattanut hylätä huivia, sisarukset sanovat. Hän on nyt aviomiehesi, sanoo äiti. Huono tyttö on hämmästyttävän rehellinen ja todistusvoimainen kertomus naisen alistamisen ja vaientamisen historiasta. Uskon hylkäämisestä, pakkoavioliitosta, islamilaisesta siveyskulttuurista, vapauden hinnasta. Ja ennen kaikkea pelottomasta naisesta, joka tahtoo selviytyä ja muuttaa maailmaa.

Tulivuorikaupunki Kongossa : avustustyötä Afrikan sydämessä / Marjo Mäenpää (383432), lukija Flink Pinja , kesto 6 h 44 min

Matka turkoosinsinisten järvien Afrikkaan. Tulivuorikaupunki Kongossa kertoo Marjo Mäenpään elämästä luonnonkauniissa ja vastakohtien täyteisessä Goman kaupungissa Afrikan suurten järvien alueella. Marjo Mäenpää oli kolmekymppinen innokas avustustyöntekijä, kun hän matkusti uudelle asemapaikalleen Goman kaupunkiin, Nyiragongo-tulivuoren juurelle. Kyseessä oli hänen ensimmäinen työkomennuksensa sotatoimialueella. Vaikka Goma ja Itä-Kongo olivat kriisialueita, seutu vaikutti Mäenpäästä ajoittain myös paratiisilta: ympäröivä luonto oli kaunis ja ilmanala afrikkalaisittain viileä. Ihmiset olivat ystävällisiä ja mutkattomia, tosin myös kulttuurierot afrikkalaisen ja eurooppalaisen ajattelun välillä tulivat Mäenpäälle hyvin selviksi.Vuodet Gomassa olivat Mäenpäälle osittain kuin matka menneeseen maailmaan. Kaupungissa yhdistyivät siirtomaa-ajan perintö kauniine huviloineen ja ikiaikainen afrikkalainen kulttuuri. Mutta toisin kuin siirtomaa-ajan Belgian Kongossa, Mäenpää ja muut eurooppalaiset olivat tulleet kohentamaan paikallisten elinolosuhteita. He saivat kuitenkin huomata, etteivät hyvät tarkoitukset aina johtaneet parhaimpiin lopputuloksiin. Tulivuorikaupunki Kongossa kertoo sodan runtelemasta paratiisista, kriisialueiden ihmisistä ja kehitysavun todellisuudesta nuoren naisen vaiherikkaan elämän näkökulmasta.

Suru, jollaista en tiennyt olevan : kertomuksia leskeydestä / Kristiina Harjula (384060), lukija Pyhältö Ella , kesto 5 h 34 min

Puolison menettäminen on elämän raskaimpia kokemuksia. Lesken koko elämä järkkyy, olipa kyseessä äkillinen kuolema vai pitkäaikaiseen sairauteen menehtyminen. Alkaa toinen aika. Millaista on, kun rakkain ei enää ole vierellä? Mitä kaikkea olla yksin tarkoittaa? Miten suruun voikin mahtua niin monenlaisia tunteita ja kuinka fyysistä se onkaan? Entä kun huomaa jäävänsä surussaan ilman läheisinään pitämiensä tukea? Kuinka elämä rakentuu nyt, mistä suunnattoman ikävän keskellä löytyvät mielekkyys ja suunta? Elää eteenpäin ja selviytyä – ovatko ne sama asia? Kristiina Harjula jäi itse leskeksi pitkän avioliiton jälkeen. Hänen teoksessaan lesket kertovat surun kohtaamisesta ja uuden elämän opettelusta. Jokaisen suru on omanlaisensa mutta parhaiten leskeä ymmärtää toinen saman kokenut. Kristiina Harjula on tamperelainen toimittaja. Hän on työskennellyt useissa sanoma- ja aikakauslehdissä ja kirjoittanut myös romaaneja sekä teokset Loukussa – Elämää alkoholistin läheisenä (2020) ja Ollaanko me jo vanhoja – elämää suurten ikäluokkien matkassa (2018).

Eliittiseuralaisen päiväkirja / Enni Levi (383640), lukija Welling Sara , kesto 3 h 46 min

Kutkuttava tositarina suomalaisen luksusseuralaisen samppanjakuplaisesta työstä. Huoliteltu meikki, unelmavartalo, viehättävä käytös - eliittiseuralainen tarjoaa asiakkaalleen täydellisen tyttöystävän illuusion. Escort puolestaan saa Michelin-illallisia, porealtaita ja varakasta seuraa. Mitä kaikkea täydelliseltä tyttöystävältä vaaditaan? Millaisia ovat asiakkaat? Onko ammatissa vaikeinta itse työ vai seksityön stigma? Enni Levi työskenteli opiskeluaikoinaan luksusseuralaisena Euroopan metropoleissa ja jakaa lukijan kanssa työn harmit ja huippuhetket. Suosituimmat naiset voivat tienata escorteina viisinumeroisia summia kuukaudessa, mutta täydellisen seuralaisen taakka on raskas kantaa.

Maailmanparantajan muistelmat / Risto Isomäki (382565), lukija Pitkänen Jukka , kesto 11 h 33 min

Aktivistin muistelmat jännityskirjailijan ottein. Kirjailija Risto Isomäki on toiminut lähes läpi elämänsä aktivismin ytimessä. Maailmanparantajan muistelmissa hän kertoo jännityskirjailijan otteella kahden värikkään vuosikymmenen parhaat, jo osittain unohdetut tarinat. Isomäki vie lukijan aitiopaikalle kansalaisyhteiskunnan kultakauteen, jonka aikana suomalaisten käynnistämät operaatiot muuttivat maailmaa. Hän osallistui itse lukuisiin kansalaiskampanjoihin ja on onnistunut säilyttämään niitä koskevia arkistoja. Suomessa vuodet 1979–2004 olivat kansalaisjärjestöille erityisen vaikuttavaa aikaa: tiivis yhteistyö Aasian, Afrikan ja Latinalaisen Amerikan kansanliikkeiden kanssa pelasti lukemattomia ihmishenkiä, ja sillä oli suuri merkitys väestöräjähdyksen pysäyttämisessä ja syvän köyhyyden vähenemisessä. Kansainvälisesti Suomi pystyi näyttelemään huikeasti kokoaan suurempaa roolia, ja kotimaassa mobilisoitiin kaikkien aikojen laajimpia vetoomuksia, mielenosoituksia ja kansalaiskampanjoita. Millaista oli toimia väsymättä kaaoksen masinoimassa maailmassa, ja miten se vaikutti Isomäen näkemyksiin oikeudenmukaisuudesta ja mahdollisuuksista parantaa maailmaa? Ketkä kaikki olivat mukana luomassa näitä menestystarinoita?

### Tietokirjallisuus

Vuosi keskiajan Suomessa / Ilari Aalto (383362), lukija Manto Erja , kesto 6 h 1 min

Valloittava tietokirja keskiajan suomalaisten arjesta ja juhlasta. Vuonna 1480 suomalaisen talonpojan arki oli hylkeenpyyntiä kevätjäillä, kesän heinätöitä ja syysteurastuksia. Elämää rytmittivät vuodenaikojen ja luonnonvalon vaihtelu sekä kirkon pyhimysjuhlakalenteri. Arki oli kamppailua ravinnosta, mutta yltäkylläisinä aikoina juhlittiin, pakanalliset tavat ja kristinusko sekoittuivat ja ihmiset viettivät niin juhannusta kuin kekriä. Talonpoikaisväestön elämää seurataan monipuolisesti kuukausi kuukaudelta. Menestyskirjailijoiden innostava teos perustuu alkuperäislähteisiin ja avaa myös kuvituksellaan kiehtovia näkymiä menneeseen. Niistä nykylukija löytää jotain tuttuakin.

Hyökkäys Bengtskäriin : Saaristotaistelut Suomenlahdella kesällä 1941 / Patrik Berghäll (383681), lukija Häyrinen Raiko , kesto 5 h 20 min

Tositarina armottomasta taistelusta Suomenlahden karulla majakkasaarella. Heinäkuisena aamuna 1941 satakunta venäläissotilasta nousi maihin Bengtskärin saarelle räjäyttääkseen sen majakan. Suomalaisten läsnäolo uhkasi laivastotukikohtaa, jonka Neuvostoliitto oli perustanut talvisodan jälkeen Hankoon. Saaren kevyttä puolustusta oli kaikessa hiljaisuudessa saapunut vahvistamaan joukkueellinen rannikkojääkäreitä. Suomalaiset joutuivat silti puolustamaan majakkaa ylivoimaista vihollista vastaan Suomen rannikkotykistön ja Neuvostoliiton ilmavoimien moukaroidessa saarta. Menestyskirjailija Patrik Berghällin tarinallinen tietokirja saa merellisen historian heräämään jännittävästi henkiin.

Tytöt jotka nostavat toisiaan : cheer-urheilijoiden tie huipulle / Johanna Vierros ja Sylvie Daoud (381762), lukija Herranen Netta , kesto 8 h 41 min

Kilpacheerleading on hurjapäiden joukkuelaji, jonka kirkkaimmassa kansainvälisessä kärjessä urheilevat suomalaiset tytöt. Ennen Yhdysvaltojen joukkue oli voittamaton, mutta nyt Suomen naisten maajoukkue on voittanut maailmanmestaruuden jo neljä kertaa peräkkäin. Mutta mikä cheerleadingissä on erityistä verrattuna muihin lajeihin? Cheer-maajoukkueen urheilijat kertovat kokemuksiaan lajista ja jakavat parhaat oivalluksensa yhdessä tekemisestä ja unelman saavuttamisesta. Miten mieli ja kroppa pysyvät kunnossa? Kirjassa on konkreettisia vinkkejä stressinhallintaan, pettymysten käsittelyyn ja toisaalta onnistumisten jälkeiseen arkeen. Kirja on omistettu kaikille joukkueurheilijoille — entisille, nykyisille ja ennen kaikkea tuleville. Johanna Vierros ja Sylvie Daoud ovat viestinnän ammattilaisia ja entisiä cheer-urheilijoita, jotka elivät nuoruutensa treenisalilla. Aikuistuessaan he jättivät lajin, mutta laji ei koskaan jättänyt heitä. Tytöt jotka nostavat toisiaan on Vierroksen ja Daoudin esikoisteos.

Alijäämämyytti : Modernin rahateorian mahdollisuudet / Stephanie Kelton (383456), lukija Hänninen Laura, kesto 10 h 55 min

Alijäämällä tasa-arvoisempi ja vauraampi yhteiskunta. Modernin rahateorian (MMT) tunnetuin puolestapuhuja Stephanie Kelton kirjoittaa radikaalin erilaisesta ja rohkeasta tavasta rakentaa oikeudenmukainen ja hyvinvoiva yhteiskunta. Keltonin nerokas tutkimusmatka moderniin rahateoriaan muuttaa käsitystämme siitä, miten voimme parhaiten hoitaa vakavia ongelmia, kuten köyhyyttä ja eriarvoisuutta, työttömyyttä, terveydenhuoltojärjestelmän ongelmia ja ilmastonmuutosta. Kuten mikä tahansa kunnianhimoinen suunnitelma, myös Keltonin ehdotus törmää epäilijöihin, jotka kysyvät, miten tämä kaikki maksetaan. Nämä epäilijät uskovat sokeasti myyttiin, jonka mukaan valtiontalouden alijäämä johtaa tuhoon ja turmioon. Kelton murtaa myytit, jotka estävät meitä toimimasta: myytin siitä, että valtiontaloutta tulisi hoitaa kuin kotitalouden budjettia, että alijäämät vahingoittavat tulevia sukupolvia, syrjäyttävät yksityiset investoinnit ja pysäyttävät pitkän ajan talouskasvun, ja että tuhlaavaisuutemme on viemässä meitä kohti vakavaa kriisiä. MMT siirtää fokuksen kapeista budjettikysymyksistä laajempiin taloudellisiin ja sosiaalisiin hyötyihin. Se ymmärtää rahan, verot ja alijäämäisen kulutuksen tärkeän roolin aivan uudella tavalla ja määrittää tavan, jolla voimme käyttää resurssejamme vastuullisesti ja maksimoida yhteiskuntamme mahdollisuudet. Modernin rahateorian avulla voimme kuvitella uudenlaisen talouden ja politiikan ja siirtyä niukkuuden narratiivista kohti mahdollisuuksien maailmaa.

Maailman 50 vaarallisinta sukua / Hannu Sokala (383785), lukija Putkonen-Örn Krista , kesto 13 h 32 min

Tunnetun tutkivan toimittajan tietokirja pureutuu mahtisukujen piilevään vaikutusvaltaan. Perheet ja suvut käyttävät merkittävää valtaa taloudessa ja politiikassa, mutta pysyttelevät yleensä piilossa. Minkälaisen haasteen tämä aiheuttaa demokratialle ja nykyajan muille isoille haasteille? Mistä kirja kertoo. Suomesta mukaan ovat päässeet Herlinit ja naapurimaistamme Wallenbergit ja Rotenbergit. muita sukuja. Koukuttava kirja etenee kuin trilleri. Se on jatkoa menestysteokselle Maailman 50 vaarallisinta yhtiötä.

Sodan maantiede : Maaston ja olosuhteiden vaikutus sodankäyntiin 1850-luvulta nykypäivään / ympäristöt (384056), lukija Puhakka Jussi , kesto 13 h 45 min

Viidakot, vuoristot, mutaiset tasangot ja ylipääsemättömät virrat. Maailman sotahistoriassa tunnetaan useita esimerkkejä, joissa suurvallat tai materiaalisesti ja teknisesti ylivoimaiset armeijat ovat joutuneet vaikeuksiin epäsuotuisan ympäristön vuoksi. Sodan maantiede analysoi, kuinka paljon erilaiset maantieteelliset tekijät ovat vaikuttaneet maasotatoimien johtamiseen, kulkuun ja lopputuloksiin. Kun otetaan huomioon taistelupaikkojen maaperä, pinnanmuodot, ilmasto-olot, kasvillisuus, säätila ja näkyvyys, voidaan viimein selittää monia yllättäviä menestyksiä sekä erikoiselta tuntuvia ja huonosti päättyneitä sotatoimia. Maaston ja olosuhteiden merkitystä havainnollistavat runsaat esimerkkitapaukset eri aikakausilta ja eri puolilta maailmaa Krimin sodasta maailmansotiin ja kylmän sodan yhteenotoista Syyrian ja Irakin kaupunkitaisteluihin. Miksi ulkomailla kavahdettiin Karjalan ja Kainuun metsiä? Millä tavoin tunneliverkostot vaikuttivat Vietnamin sodan kulkuun? Millainen on ollut maaston rooli Ukrainassa käydyissä kamppailuissa?

Tiede 6/2023 / (383868), lukija Mäkynen Timo, kesto 2 h 54 min

Jättigalaksi haastaa universumin alun. Masennus: 7 syytä ja hoitoa. 12 keksintöä maailman pelastamiseksi. Miksi kahvi piristää? Kieli mielessä. Sähkö oli aluksi sirkushuvia. Internet sotkee pariutumisen. Voiko veden päällä juosta?

## Pistekirjat

Painotohtori : pudota painoa pysyvästi / André Heikius (382847), 5 vihkoa, 373 s., 277 kt

Viimeinen laihdutuskirja jonka tarvitset! Jos elämä on jojottelua tai jatkuvaa laihduttamista, tämä teos on sinulle. Kokeneen suomalaislääkärin kirja antaa sinulle tieteeseen perustuvaa ja käytännönläheistä opastusta pysyvään painonpudotukseen. Ei ole väliä, haluatko pudottaa painoasi terveydellisistä syistä tai jonkin muun seikan takia, keinot ovat samat. Kirja myös paljastaa yleisimmät tavat pilata onnistunut painonpudotus. Se auttaa ymmärtämään, miten omaa käyttäytymistä pitää muuttaa, jotta pääsee eroon dieeteistä ja pysyy ihannepainossaan. Kirjan avulla luot itsellesi yksilöllisen ja käytännönläheisen painohallintasuunnitelman vuosiksi eteenpäin. Kirjassa esitellään myös uusia lihavuuden hoidon lääkkeitä, ja saat selville, voisiko niistä olla apua tilanteessasi. André Heikius on kokenut painonhallintalääkäri, joka on auttanut satoja suomalaisia kohti pysyvää painonpudotusta ja terveellisempää elämää. Heikius toimii Suomen Lihavuuslääkäriyhdistyksen toiminnanjohtajana ja on suosittu kouluttaja. Hän on elintapaohjausyhtiö Edeventin perustaja ja lääketieteellinen johtaja, ja on toiminut muun muassa maailman suurimman painonpudotuspalveluita tarjoavan yrityksen lääketieteellisenä asiantuntijana.

Sinkkipojat / Svetlana Aleksijevitš (382349), 12 vihkoa, 849 s., 646 kt

Nobelistin väkevä teos Afganistanin sodasta. Vuonna 1979 Neuvostoliitto siirsi joukkonsa sisällissodan repimään Afganistaniin. Haavoittuneita oli yli 50 000. Aleksijevitšin moniääninen teos antaa suunvuoron niille, joita järkyttävä sota eniten kosketti, upseereille ja jalkaväelle, sairaanhoitajille ja prostituoiduille, äidille, pojille ja tyttärille. Sinkkipojat sanoittaa Afganistanin-sodan julmuuksia ajankohtaisella, vilpittömyydessään unohtumattomalla tavalla, joka valaisee sodan mielettömyyttä ja pohjustaa myös nyky-Venäjän myllerrystä. Svetlana Aleksijevitš syntyi 1948 Ukrainassa ja asui pitkään Minskissä Valko-Venäjällä. Hän opiskeli journalistiikkaa ja työskenteli toimittajana. Kirjailijana hän on kokeillut erilaisia tyylilajeja ja päätyi lopulta eräänlaiseen yhteisöromaaniin, kuvaamaan ihmistä poliittisen järjestelmän puristuksissa. Hän sai Nobelin kirjallisuuspalkinnon vuonna 2015.

Veitsen terällä / Lee Child (383761), 12 vihkoa, 847 s., 642 kt

Piinkova toimintasankari Jack Reacher on uransa hyytävimmän salaliiton jäljillä. Arkinen tragedia pienessä coloradolaisessa kaupungissa: nainen teki itsemurhan heittäytymällä bussin alle. Tai niin viranomaiset sanovat. Paikalla sattui kuitenkin olemaan myös Jack Reacher, ja hän näki jotain muuta: harmaahupparisen miehen, joka tuuppasi naisen bussin eteen, sieppasi tämän käsilaukun ja pakeni. Tappajan jahtaaminen osoittautuu vielä vaarallisemmaksi kuin Reacher osasi kuvitellakaan. Jack Reacherin seikkailuista kertovat trillerit ovat bestsellereitä ympäri maailman, ja Amazon on luonut kirjojen pohjalta räjähtävän Reacher-toimintasarjan.

Aamuruskoja ja uusia alkuja / Jenny Colgan (382340), 11 vihkoa, 793 s., 587 kt

Hurmaavasta leipomosta tuttu majakkasaari saa uusia asukkaita. Marisa Rosso suree isoisänsä kuolemaa niin syvästi, että päättää eristäytyä kaukaiselle Mount Polbearnen vuorovesisaarelle Cornwallin kärkeen. Työssään henkikirjoittajana hän kirjaa ylös syntymiä, avioliittoja ja kuolemia. Oma elämä tuntuu lipuvan ohitse. Marisa saa naapurikseen komean venäläisen pianonsoitonopettaja Alexein, jonka asunnosta kantautuu pimputusta päivät pitkät. Sitä paitsi kyläpahasen toipuessa karanteeniajoista yhteisöllisyydestä ei niin vain luisteta – ja hurmaava paikallinen leipomokin tarvitsee pelastajan... Onnistuuko Marisa löytämään elämänilonsa maailman syrjäisimmästä kolkasta?

Täydellinen elämä / Elizabeth Day (382826), 13 vihkoa, 930 s., 706 kt

Koukuttava ja intensiivinen lukuromaani pakkomielteisen perheonnen tavoittelusta. Marisa ja Jake ovat tunteneet vasta vähän aikaa, kun Jake pyytää Marisaa muuttamaan luokseen ja he alkavat yrittää lasta. Suhde joutuu koetukselle, kun he ottavat taloonsa vuokralaisen. Kate ei tunnu käsittävän yksityisyyden rajoja, hän on epäilyttävän kiinnostunut Jakesta ja kyselee jatkuvasti lapsesta. Marisa on varma, että Kate ei väisty ennen kuin on saanut kaiken haluamansa. Vaakalaudalla on koko hänen täydellinen elämänsä. Jännitteinen, yllättävä ja taidokkaasti kirjoitettu psykologinen perhedraama näyttää, miten vaarallista on saada kaikki se, mistä on unelmoinut.

Rakkautta ja raekuuroja / Anu Joenpolvi (382829), 7 vihkoa, 468 s., 353 kt

Vanhoja tuttuja ja uusia tulokkaita Rantakylän idyllisissä maisemissa. Marleena saa määräaikaisen työn Haapasen leipomossa tuotekehittelijänä. Majapaikaksi sovitussa rivitaloasunnossa on tapahtunut vesivahinko, eikä Rantakylän kunnalla ole tarjota muuta kämppää kuin entinen opettajan asunto rapistuneen kyläkoulun yläkerrasta. Järkytyksekseen Marleena epäilee tuntevansa rakennuksen toisessa päässä majailevan nuorenmiehen. Tuiki tuttu sen sijaan on lottovoiton saanut sinnikäs exä, jonka keltainen avoauto tuntuu pyörivän kylillä jatkuvasti. Solmuun menneet suhteet eivät näytä selkiytyvän ennen kuin muuan lehmä poikii! Hurmaava jatko-osa huippusuositulle Poutaa ja perunankukkia -romaanille.

Sen maksaa minkä tilaa / Seppo Jokinen (383517), 10 vihkoa, 732 s., 539 kt

Salaisuuksilla ei ole tapana hautautua. Komisario Koskinen tutkii murharyhmineen samanaikaisesti kahta eri väkivaltarikosta. Tampereelta löydetään outoja henkirikosten uhreja, joiden henkilöllisyyksistä ei ole tietoa. Onko uhreilla yhteys toisiinsa vai mistä oikein on kyse? Koskisella on kiire ratkaista rikos, ennen kuin ruumiita tulee lisää. Samaan aikaa vanha tamperelaismies elää viimeisiä päiviään. Kuolinvuoteellaan hän paljastaa poliisille vuosikymmenten takaisen perhetragedian, joka nostaa vanhan tapauksen uudelleen poliisin tutkintaan. Aikanaan selvittämättömäksi jäänyt rikos järkyttää kaiken kokenutta komisariotakin. Seppo Jokinen (s. 1949 ) työskenteli 30 vuoden ajan Tampereen kaupungin tietotekniikkakeskuksessa, kunnes jäi vapaaksi kirjailijaksi vuonna 2006.

Turvasana / Max Manner (383767), 14 vihkoa, 946 s., 703 kt

Toisen tuska on toisen nautinto. Max Mannerin rikosromaanissa Turvasana tuttu turkulaispoliisi työtovereineen joutuu kohtaamaan erotiikan vaatteisiin naamioituneen pahuuden. Jättiläiskokoinen mies tarkkailee ympäristöä Aurajoen rannalla. Hän piilottelee illan pimeissä varjoissa ja odottaa lenkkeilijää, jonka tietää juoksevan ohi säännöllisesti. Miestä piinaa pakottava himo. Paine on kasvanut sietämättömäksi, ja lenkkeilijä olisi sopiva kohde paineen purkamiseen. Hetkeä myöhemmin koiranulkoiluttaja löytää Nerå-ravintolan viereisestä puistikosta ruumiin, jota on pistetty teräaseella suoraan sydämeen. Veriteon uhri on saalista vaaninut jättiläinen. Turvasanassa Harri Hirvikallion uusi esimies Arto Isaksson antaa Harrille ja hänen kollegoilleen tutkittavaksi tapauksen, joka kytkeytyy BDSM-seksibisneksen mustimpiin loukkoihin. Sen karmaisevien kissa ja hiiri -leikkien käänteissä kaikki vääristyy niin ettei kukaan enää näe, kenen silmät kiiluvat metsästäjän nälkää.

Ja sitten tulit takaisin / Jill Mansell (382860), 13 vihkoa, 870 s., 650 kt

Sydäntalven lämmittävin lukuherkku. Hyvän mielen kirjallisuuden kuningattareksi nimetyn Jill Mansellin Ja sitten tulit takaisin on romaani ystävyydestä, uusista mahdollisuuksista ja siitä, miten löytää vihdoinkin perille. Kuvittele taianomainen, talvinen Venetsia. Kuvittele takinkaulukselle laskeutuvat lumihiutaleet, orastava lumisota ja pullo proseccoa. Kuvittele täydelliset puitteet nuorelle rakkaudelle. Juuri tällaisissa puitteissa Didi Laing ja Shay Mason rakastuivat. Rakkaus kesti puolisen vuotta, mutta sitten tapahtui jotain, mikä järkytti kokonaista Elliscomben kylää Cotswoldsissa. Shay lähti jättämättä edes hyvästejä, katosi kuin tuhka tuuleen.Ja nyt, kolmetoista vuotta myöhemmin, Shay palaa Elliscombeen täyttääkseen isänsä viimeisen toiveen. Didi päättää olla välittämättä sisällään heräävästä vanhasta kipinästä, sillä hänellä on kaikki hyvin: työ hotellin johdossa sekä puolen vuoden kuluttua siintävät häät. Shayn paluu nostaa pintaan vanhat salaisuudet, ja vaikuttaa siltä, että niin on ollut jonkun tarkoituskin... Jill Mansellin romaanit ovat riemastuttaneet jo miljoonia lukijoita eri puolilla maailmaa. Hänen viides suomennettu teoksensa Ja sitten tulit takaisinkertoo elämän kirpeydestä ja suloisuudesta niin herkullisesti, että sen henkilöiden kanssa haluaisi ystävystyä. Talvinen tarina on kuin lämmin halaus lukijalle.

Pitäisikö kertoa? / Jill Mansell (382854), 13 vihkoa, 914 s., 686 kt

Tervetuloa yllätysten Cornwalliin! Jill Mansellin Pitäisikö kertoa? on terävän dialogin lävistämä hyvän mielen tarina kolmesta kasvattisisaruksesta aikuisuuden aallokoissa. Amber, Lachlan ja Raffaele tutustuvat teini-ikäisinä lämminhenkisessä sijaiskodissa Cornwallin rannikolla. Vuodet vierivät ja ystävykset ovat nyt kolmekymppisiä, mutta kasvuvuosina heidän välilleen syntynyt vahva keskinäinen side on edelleen rikkumaton. Kaikilla menee ammatillisesti hyvin. Yksityiselämä on itse kullakin kuitenkin karikkoista: Raffaelen mieli heittelee ja tyttöystävän kanssa on ongelmia. Amber on salaa epätoivoisen rakastunut Lachlaniin, joka puolestaan ei osaa asettua aloilleen. Kun leskeksi jäänyt kasvatti-isä löytää uuden rakkauden Välimeren-risteilyllä, on ystävysten aika toimia ja kertoa totuus jos toinenkin. Jill Mansellin romaanit ovat hurmanneet jo miljoonia lukijoita eri puolilla maailmaa. Hänen kuudes suomennettu teoksensa Pitäisikö kertoa? vie lukijansa merelliseen Lanrockiin, jossa kulman takana on yllätys poikineen ja kaiken yllä hohtaa kirkkaansininen taivas.

Atlas, Papa Saltin tarina / Lucinda Riley (383839), 25 vihkoa, 1759 s., 1,33 Mt

Seitsemän sisarta -sarjan häikäisevä, unohtumaton päätös. Lukijoiden sydämet valloittaneen Lucinda Rileyn ja hänen poikansa Harry Whittakerin kirjoittama Atlas, Papa Saltin tarina on elämänmittainen matka läpi rakkauden ja menetyksen, yli rajojen ja valtamerten. Pariisi, 1928. Ystävällinen perhe pelastaa nuoren pojan varmalta kuolemalta. Poika varttuu lempeäksi ja älykkääksi nuoreksi mieheksi, mutta omasta henkilöllisyydestään hän vaikenee. Opiskeluvuosinaan, ensirakkauden huumassa poika on unohtaa menneisyytensä kauhut ja tekemänsä lupaukset. Ympärillä kuohuu 1930-luvun Eurooppa, jossa pahuus valtaa tilaa, ja sydämessään poika tietää, että hänen on pian jälleen paettava. Egeanmeri, 2008. Kaikki seitsemän sisarta kokoontuvat Titan-huvijahdin kannella, ensimmäistä kertaa yhdessä. He ovat jättämässä hyvästit rakkaalle, arvoitukselliselle isälleen, Papa Saltille. Kaikkien yllätykseksi isä on uskonut vihjeet omasta menneisyydestään kadonneelle sisarelle. Sitä mukaa kun totuuksia selviää, uusia kysymyksiä kumpuaa esiin. Ja mikä kuohuttavinta, isän menneisyydellä voi olla seuraamuksia vielä tänäkin päivänä. Lukijoiden rakastaman Seitsemän sisarta -sarjan häikäisevä päätösosa kertoo vihdoin Papa Saltin tarinan. Lucinda Riley ehti kirjoittaa ennen kuolemaansa kesäkuussa 2021 vain osan tarinasta, mutta hän jätti sarjan salat perinnöksi pojalleen Harry Whittakerille, joka viimeisteli tarinan loppuun. Irlantilaissyntyinen Lucinda Riley (1965–2021) oli taiturimainen tarinankertoja, jonka teoksia on käännetty noin neljällekymmenelle kielelle ja myyty kymmeniä miljoonia kappaleita maailmanlaajuisesti. Kirjailija tunnetaan erityisesti huippusuosion saaneesta Seitsemän sisarta -romaanisarjastaan, josta suomeksi on julkaistu kaikki tähän mennessä ilmestyneet osat.

Huonetoveri / MRuth Ware (382834), 15 vihkoa, 1103 s., 836 kt

Kaikki halusivat olla hän - joku halusi hänen henkensä. Psykologisen trillerin mestarin uutuudessa selvitetään, kuka murhasi yliopiston suosituimman tytön. April oli Hannahin ensimmäinen ystävä Oxfordissa. Ja millainen ystävä! Valovoimainen mutta teräväkielinen April keräsi ympärilleen tiiviin ystäväpiirin - ja sitten hän kuoli. Kymmenen vuotta myöhemmin Hannah odottaa esikoistaan. Kun Aprilin murhasta tuomittu mies kuolee vankilassa, Hannah saa käsiinsä todisteita, joiden mukaan mies oli syytön. Hannah ei voi antaa asian olla. Jos syytön mies tuomittiin, täytyy murhaajan olla yhä vapaana - ja sen on oltava joku, jonka hän tuntee.

Aleksi Suomesta / Tuomas Kyrö (384081), 8 vihkoa, 580 s., 436 kt

Hyvän ja pahan rajamailla – Tuomas Kyrö kertoo soturin tarinan. Helmikuu 2022. Aleksi istuu autossaan talvisessa Oulussa ja miettii itsemurhaa. Venäjä hyökkää Ukrainaan. Sotilas ei tapa itseään, mutta sotilas voi kuolla kunniakkaasti taistelukentällä. Aleksi myy kihlasormukset ja lähtee. Aleksi taistelee Ukrainan Foreign Legionin joukoissa Irpinissä, Itä-Ukrainassa, Mustallamerellä. Hän menee kaikkiin tuliin ensimmäisenä: koska hänellä ei ole mitään hävittävää, hän on ylivoimainen. Siksi hän on yhä elossa. Tuomas Kyrö matkusti Kiovaan haastattelemaan suomalaista soturia, jonka elämäntarina on hämmästyttävä, hengästyttävä ja koskettava. Koulussa kiusattu suomalaisen äidin ja senegalilaisen isän poika päättää näyttää kaikille ja lähtee 18-vuotiaana Ranskan muukalaislegioonaan. Hän palvelee Afganistanissa ja useissa Afrikan maissa ja käy välillä suorittamassa asepalveluksen Suomessa. Tänään 33-vuotias Aleksi on kovapintainen sotilas, mutta hän on myös se pikkupoika, jonka paras muisto on isoisän tilalla tehdyt maatyöt. Silloin kun kaikki oli hyvin, alle kouluikäisenä. Tuomas Kyrö on tunnettu ja tunnustettu kirjailija, jonka teoksille ominaista on ihmisläheisyys ja tarkkanäköinen yhteiskunnallisuus. Aleksin kertomus vei hänet kirjailijuuden ytimeen: on tarinoita, jotka ihmisten on pakko lukea ja kuulla.

## E-kirjat

Painotohtori : pudota painoa pysyvästi / André Heikius (382848), 1,14 Mt

Viimeinen laihdutuskirja jonka tarvitset! Jos elämä on jojottelua tai jatkuvaa laihduttamista, tämä teos on sinulle. Kokeneen suomalaislääkärin kirja antaa sinulle tieteeseen perustuvaa ja käytännönläheistä opastusta pysyvään painonpudotukseen. Ei ole väliä, haluatko pudottaa painoasi terveydellisistä syistä tai jonkin muun seikan takia, keinot ovat samat. Kirja myös paljastaa yleisimmät tavat pilata onnistunut painonpudotus. Se auttaa ymmärtämään, miten omaa käyttäytymistä pitää muuttaa, jotta pääsee eroon dieeteistä ja pysyy ihannepainossaan. Kirjan avulla luot itsellesi yksilöllisen ja käytännönläheisen painohallintasuunnitelman vuosiksi eteenpäin. Kirjassa esitellään myös uusia lihavuuden hoidon lääkkeitä, ja saat selville, voisiko niistä olla apua tilanteessasi. André Heikius on kokenut painonhallintalääkäri, joka on auttanut satoja suomalaisia kohti pysyvää painonpudotusta ja terveellisempää elämää. Heikius toimii Suomen Lihavuuslääkäriyhdistyksen toiminnanjohtajana ja on suosittu kouluttaja. Hän on elintapaohjausyhtiö Edeventin perustaja ja lääketieteellinen johtaja, ja on toiminut muun muassa maailman suurimman painonpudotuspalveluita tarjoavan yrityksen lääketieteellisenä asiantuntijana.

Sinkkipojat / Svetlana Aleksijevitš (382350), 3,04 Mt

Nobelistin väkevä teos Afganistanin sodasta. ”Sotilaan rooli on ajasta ja paikasta riippumatta kammottavan samankaltainen: ruma, uuvuttava ja säälimätön, kuten Aleksijevitšin väkevä kirja osoittaa.” PUBLISHER’S WEEKLY Vuonna 1979 Neuvostoliitto siirsi joukkonsa sisällissodan repimään Afganistaniin. Haavoittuneita oli yli 50 000. Aleksijevitšin moniääninen teos antaa suunvuoron niille, joita järkyttävä sota eniten kosketti, upseereille ja jalkaväelle, sairaanhoitajille ja prostituoiduille, äidille, pojille ja tyttärille. Sinkkipojat sanoittaa Afganistanin-sodan julmuuksia ajankohtaisella, vilpittömyydessään unohtumattomalla tavalla, joka valaisee sodan mielettömyyttä ja pohjustaa myös nyky-Venäjän myllerrystä. Svetlana Aleksijevitš syntyi 1948 Ukrainassa ja asui pitkään Minskissä Valko-Venäjällä. Hän opiskeli journalistiikkaa ja työskenteli toimittajana. Kirjailijana hän on kokeillut erilaisia tyylilajeja ja päätyi lopulta eräänlaiseen yhteisöromaaniin, kuvaamaan ihmistä poliittisen järjestelmän puristuksissa. Hän sai Nobelin kirjallisuuspalkinnon vuonna 2015.

Veitsen terällä / Lee Child (383762), 3,11 Mt

Piinkova toimintasankari Jack Reacher on uransa hyytävimmän salaliiton jäljillä. Arkinen tragedia pienessä coloradolaisessa kaupungissa: nainen teki itsemurhan heittäytymällä bussin alle. Tai niin viranomaiset sanovat. Paikalla sattui kuitenkin olemaan myös Jack Reacher, ja hän näki jotain muuta: harmaahupparisen miehen, joka tuuppasi naisen bussin eteen, sieppasi tämän käsilaukun ja pakeni. Tappajan jahtaaminen osoittautuu vielä vaarallisemmaksi kuin Reacher osasi kuvitellakaan. Jack Reacherin seikkailuista kertovat trillerit ovat bestsellereitä ympäri maailman, ja Amazon on luonut kirjojen pohjalta räjähtävän Reacher-toimintasarjan.

Aamuruskoja ja uusia alkuja / Jenny Colgan (382341), 2,44 Mt

Hurmaavasta leipomosta tuttu majakkasaari saa uusia asukkaita. Marisa Rosso suree isoisänsä kuolemaa niin syvästi, että päättää eristäytyä kaukaiselle Mount Polbearnen vuorovesisaarelle Cornwallin kärkeen. Työssään henkikirjoittajana hän kirjaa ylös syntymiä, avioliittoja ja kuolemia. Oma elämä tuntuu lipuvan ohitse. Marisa saa naapurikseen komean venäläisen pianonsoitonopettaja Alexein, jonka asunnosta kantautuu pimputusta päivät pitkät. Sitä paitsi kyläpahasen toipuessa karanteeniajoista yhteisöllisyydestä ei niin vain luisteta – ja hurmaava paikallinen leipomokin tarvitsee pelastajan... Onnistuuko Marisa löytämään elämänilonsa maailman syrjäisimmästä kolkasta?

Rakkautta ja raekuuroja / Anu Joenpolvi (382830), 1,40 Mt

Vanhoja tuttuja ja uusia tulokkaita Rantakylän idyllisissä maisemissa. Marleena saa määräaikaisen työn Haapasen leipomossa tuotekehittelijänä. Majapaikaksi sovitussa rivitaloasunnossa on tapahtunut vesivahinko, eikä Rantakylän kunnalla ole tarjota muuta kämppää kuin entinen opettajan asunto rapistuneen kyläkoulun yläkerrasta. Järkytyksekseen Marleena epäilee tuntevansa rakennuksen toisessa päässä majailevan nuorenmiehen. Tuiki tuttu sen sijaan on lottovoiton saanut sinnikäs exä, jonka keltainen avoauto tuntuu pyörivän kylillä jatkuvasti. Solmuun menneet suhteet eivät näytä selkiytyvän ennen kuin muuan lehmä poikii! Hurmaava jatko-osa huippusuositulle Poutaa ja perunankukkia -romaanille.

Sen maksaa minkä tilaa / Seppo Jokinen (383518), 2,29 Mt

Salaisuuksilla ei ole tapana hautautua. Komisario Koskinen tutkii murharyhmineen samanaikaisesti kahta eri väkivaltarikosta. Tampereelta löydetään outoja henkirikosten uhreja, joiden henkilöllisyyksistä ei ole tietoa. Onko uhreilla yhteys toisiinsa vai mistä oikein on kyse? Koskisella on kiire ratkaista rikos, ennen kuin ruumiita tulee lisää. Samaan aikaa vanha tamperelaismies elää viimeisiä päiviään. Kuolinvuoteellaan hän paljastaa poliisille vuosikymmenten takaisen perhetragedian, joka nostaa vanhan tapauksen uudelleen poliisin tutkintaan. Aikanaan selvittämättömäksi jäänyt rikos järkyttää kaiken kokenutta komisariotakin. Seppo Jokinen (s. 1949 ) työskenteli 30 vuoden ajan Tampereen kaupungin tietotekniikkakeskuksessa, kunnes jäi vapaaksi kirjailijaksi vuonna 2006.

Turvasana / Max Manner (383768), 2,76 Mt

Toisen tuska on toisen nautinto. Max Mannerin rikosromaanissa Turvasana tuttu turkulaispoliisi työtovereineen joutuu kohtaamaan erotiikan vaatteisiin naamioituneen pahuuden. Jättiläiskokoinen mies tarkkailee ympäristöä Aurajoen rannalla. Hän piilottelee illan pimeissä varjoissa ja odottaa lenkkeilijää, jonka tietää juoksevan ohi säännöllisesti. Miestä piinaa pakottava himo. Paine on kasvanut sietämättömäksi, ja lenkkeilijä olisi sopiva kohde paineen purkamiseen. Hetkeä myöhemmin koiranulkoiluttaja löytää Nerå-ravintolan viereisestä puistikosta ruumiin, jota on pistetty teräaseella suoraan sydämeen. Veriteon uhri on saalista vaaninut jättiläinen. Turvasanassa Harri Hirvikallion uusi esimies Arto Isaksson antaa Harrille ja hänen kollegoilleen tutkittavaksi tapauksen, joka kytkeytyy BDSM-seksibisneksen mustimpiin loukkoihin. Sen karmaisevien kissa ja hiiri -leikkien käänteissä kaikki vääristyy niin ettei kukaan enää näe, kenen silmät kiiluvat metsästäjän nälkää.

Ja sitten tulit takaisin / Jill Mansell (382861), 2,60 Mt

Sydäntalven lämmittävin lukuherkku. Hyvän mielen kirjallisuuden kuningattareksi nimetyn Jill Mansellin Ja sitten tulit takaisin on romaani ystävyydestä, uusista mahdollisuuksista ja siitä, miten löytää vihdoinkin perille. Kuvittele taianomainen, talvinen Venetsia. Kuvittele takinkaulukselle laskeutuvat lumihiutaleet, orastava lumisota ja pullo proseccoa. Kuvittele täydelliset puitteet nuorelle rakkaudelle. Juuri tällaisissa puitteissa Didi Laing ja Shay Mason rakastuivat. Rakkaus kesti puolisen vuotta, mutta sitten tapahtui jotain, mikä järkytti kokonaista Elliscomben kylää Cotswoldsissa. Shay lähti jättämättä edes hyvästejä, katosi kuin tuhka tuuleen.Ja nyt, kolmetoista vuotta myöhemmin, Shay palaa Elliscombeen täyttääkseen isänsä viimeisen toiveen. Didi päättää olla välittämättä sisällään heräävästä vanhasta kipinästä, sillä hänellä on kaikki hyvin: työ hotellin johdossa sekä puolen vuoden kuluttua siintävät häät. Shayn paluu nostaa pintaan vanhat salaisuudet, ja vaikuttaa siltä, että niin on ollut jonkun tarkoituskin... Jill Mansellin romaanit ovat riemastuttaneet jo miljoonia lukijoita eri puolilla maailmaa. Hänen viides suomennettu teoksensa Ja sitten tulit takaisin kertoo elämän kirpeydestä ja suloisuudesta niin herkullisesti, että sen henkilöiden kanssa haluaisi ystävystyä. Talvinen tarina on kuin lämmin halaus lukijalle.

Pitäisikö kertoa? / Jill Mansell (382855), 2,66 Mt

Tervetuloa yllätysten Cornwalliin! Jill Mansellin Pitäisikö kertoa? on terävän dialogin lävistämä hyvän mielen tarina kolmesta kasvattisisaruksesta aikuisuuden aallokoissa. Amber, Lachlan ja Raffaele tutustuvat teini-ikäisinä lämminhenkisessä sijaiskodissa Cornwallin rannikolla. Vuodet vierivät ja ystävykset ovat nyt kolmekymppisiä, mutta kasvuvuosina heidän välilleen syntynyt vahva keskinäinen side on edelleen rikkumaton. Kaikilla menee ammatillisesti hyvin. Yksityiselämä on itse kullakin kuitenkin karikkoista: Raffaelen mieli heittelee ja tyttöystävän kanssa on ongelmia. Amber on salaa epätoivoisen rakastunut Lachlaniin, joka puolestaan ei osaa asettua aloilleen. Kun leskeksi jäänyt kasvatti-isä löytää uuden rakkauden Välimeren-risteilyllä, on ystävysten aika toimia ja kertoa totuus jos toinenkin. Jill Mansellin romaanit ovat hurmanneet jo miljoonia lukijoita eri puolilla maailmaa. Hänen kuudes suomennettu teoksensa Pitäisikö kertoa? vie lukijansa merelliseen Lanrockiin, jossa kulman takana on yllätys poikineen ja kaiken yllä hohtaa kirkkaansininen taivas.

Atlas, Papa Saltin tarina / Lucinda Riley (383840), 7,37 Mt

Seitsemän sisarta -sarjan häikäisevä, unohtumaton päätös. Lukijoiden sydämet valloittaneen Lucinda Rileyn ja hänen poikansa Harry Whittakerin kirjoittama Atlas, Papa Saltin tarina on elämänmittainen matka läpi rakkauden ja menetyksen, yli rajojen ja valtamerten. Pariisi, 1928. Ystävällinen perhe pelastaa nuoren pojan varmalta kuolemalta. Poika varttuu lempeäksi ja älykkääksi nuoreksi mieheksi, mutta omasta henkilöllisyydestään hän vaikenee. Opiskeluvuosinaan, ensirakkauden huumassa poika on unohtaa menneisyytensä kauhut ja tekemänsä lupaukset. Ympärillä kuohuu 1930-luvun Eurooppa, jossa pahuus valtaa tilaa, ja sydämessään poika tietää, että hänen on pian jälleen paettava. Egeanmeri, 2008. Kaikki seitsemän sisarta kokoontuvat Titan-huvijahdin kannella, ensimmäistä kertaa yhdessä. He ovat jättämässä hyvästit rakkaalle, arvoitukselliselle isälleen, Papa Saltille. Kaikkien yllätykseksi isä on uskonut vihjeet omasta menneisyydestään kadonneelle sisarelle. Sitä mukaa kun totuuksia selviää, uusia kysymyksiä kumpuaa esiin. Ja mikä kuohuttavinta, isän menneisyydellä voi olla seuraamuksia vielä tänäkin päivänä. Lukijoiden rakastaman Seitsemän sisarta -sarjan häikäisevä päätösosa kertoo vihdoin Papa Saltin tarinan. Lucinda Riley ehti kirjoittaa ennen kuolemaansa kesäkuussa 2021 vain osan tarinasta, mutta hän jätti sarjan salat perinnöksi pojalleen Harry Whittakerille, joka viimeisteli tarinan loppuun. Irlantilaissyntyinen Lucinda Riley (1965–2021) oli taiturimainen tarinankertoja, jonka teoksia on käännetty noin neljällekymmenelle kielelle ja myyty kymmeniä miljoonia kappaleita maailmanlaajuisesti. Kirjailija tunnetaan erityisesti huippusuosion saaneesta Seitsemän sisarta -romaanisarjastaan, josta suomeksi on julkaistu kaikki tähän mennessä ilmestyneet osat.

Huonetoveri / Ruth Ware (382835), 3,22 Mt

Kaikki halusivat olla hän - joku halusi hänen henkensä. Psykologisen trillerin mestarin uutuudessa selvitetään, kuka murhasi yliopiston suosituimman tytön. April oli Hannahin ensimmäinen ystävä Oxfordissa. Ja millainen ystävä! Valovoimainen mutta teräväkielinen April keräsi ympärilleen tiiviin ystäväpiirin - ja sitten hän kuoli. Kymmenen vuotta myöhemmin Hannah odottaa esikoistaan. Kun Aprilin murhasta tuomittu mies kuolee vankilassa, Hannah saa käsiinsä todisteita, joiden mukaan mies oli syytön. Hannah ei voi antaa asian olla. Jos syytön mies tuomittiin, täytyy murhaajan olla yhä vapaana - ja sen on oltava joku, jonka hän tuntee.

Aleksi Suomesta / Tuomas Kyrö (384082), 7,10 Mt

Hyvän ja pahan rajamailla – Tuomas Kyrö kertoo soturin tarinan. Helmikuu 2022. Aleksi istuu autossaan talvisessa Oulussa ja miettii itsemurhaa. Venäjä hyökkää Ukrainaan. Sotilas ei tapa itseään, mutta sotilas voi kuolla kunniakkaasti taistelukentällä. Aleksi myy kihlasormukset ja lähtee. Aleksi taistelee Ukrainan Foreign Legionin joukoissa Irpinissä, Itä-Ukrainassa, Mustallamerellä. Hän menee kaikkiin tuliin ensimmäisenä: koska hänellä ei ole mitään hävittävää, hän on ylivoimainen. Siksi hän on yhä elossa. Tuomas Kyrö matkusti Kiovaan haastattelemaan suomalaista soturia, jonka elämäntarina on hämmästyttävä, hengästyttävä ja koskettava. Koulussa kiusattu suomalaisen äidin ja senegalilaisen isän poika päättää näyttää kaikille ja lähtee 18-vuotiaana Ranskan muukalaislegioonaan. Hän palvelee Afganistanissa ja useissa Afrikan maissa ja käy välillä suorittamassa asepalveluksen Suomessa. Tänään 33-vuotias Aleksi on kovapintainen sotilas, mutta hän on myös se pikkupoika, jonka paras muisto on isoisän tilalla tehdyt maatyöt. Silloin kun kaikki oli hyvin, alle kouluikäisenä. Tuomas Kyrö on tunnettu ja tunnustettu kirjailija, jonka teoksille ominaista on ihmisläheisyys ja tarkkanäköinen yhteiskunnallisuus. Aleksin kertomus vei hänet kirjailijuuden ytimeen: on tarinoita, jotka ihmisten on pakko lukea ja kuulla.

## Lasten ja nuorten kirjat

### Äänikirjat

Paavali Pattinen ja järisyttävä jäynäkirous / Hannele Lampela (383725), lukija Toiviainen Miiko , kesto 2 h 37 min

Kuinka supernolo supersankari Paavali pärjää, kun arkkivihollisia vilisee kaikkialla? Kouluikäisten huikean jännittävän ja hervottoman hauskan sarjan toinen osa. Joku ihme tyyppi onnistuu sotkemaan jekuillaan Paavalin elämää: sekoittaa suolaa kaakaoon ja pudottaa puhelimen vessanpönttöön. Kuka kumma sellaista oikein tekee? Eikä pelottava Mortemkaan ole luovuttanut, vaan jahtaa Paavalia edelleen. Jotta Paavali voi ottaa tilanteen haltuunsa, hänen on opeteltava hallitsemaan supervoimiaan: vilkasta mielikuvitusta ja hyvää sydäntä.

Mustan Kuun majakka / Reetta Niemelä (384023), lukija Kuusamo Anna , kesto 8 h 42 min

Kautta hormimörön korvavaikun! Sinimäessä tapahtuu jotain todella hämäräperäistä. Kaupungin kujilla partioi ”Pidämme Örkit Sinun Iloksesi Loitolla Öisin” -kerho eli P.Ö.S.I.L.Ö, joka vainoaa salaväkeä. Luihu Quumestari kehittelee juoniaan vanhalla peilitehtaalla, ja salaväkeä katoaa mystisesti. Salamieli Saimi ja muut salakerholaiset yrittävät vimmatusti selvittää, mistä on kyse, mutta se on hankalaa, kun aikuiset hengittävät niskaan. Kaiken lisäksi Mustan Kuun majataloon tunkee läjäpäin kummituksia viettämään kekriä. Sitten tapahtuu se, mitä kerholaiset ovat kaikkein eniten pelänneet: yksi heistä katoaa! Kerholaiset ryhtyvät vaaralliseen operaatioon pelastaakseen ystävänsä ja ratkaistakseen salaväen kohtalon. Surun ja huolen keskellä maan uumenissa alkavat hehkua kuunhopeiset liekit, lohiskäärmeiden sydäntulet. Onko mahdollista, että kauan sitten romahtaneen majakan loistoon syttyy vielä kerran salaväen ikiaikainen merkkivalo? Jännittävä ja hauska seikkailu jatkaa fantasiatrilogiaa, jossa Saimi ja hänen ystävänsä hiisiprinsessa Anskariina, kyklooppi Tuffe Kloppi, painajainen Hilja Hahmoton, yksisarvinen Silkki, koirankuonolainen Ulvos Hukkanen, maahinen Pikkukorva ja jeti Kallanen tempautuvat uskomattomaan tapahtumien vyyhteen salaväen pelastamiseksi. Sarjan ensimmäinen osa palkittiin Arvid Lydecken -palkinnolla. Tunnetun tekijäkaksikon uutuudessa ajankohtaiset luonnonvaraisten eläinten ja ympäristön suojelun teemat nivoutuvat raikkaalla tavalla kansanperinteeseen ja mytologiaan. Salaperäinen Musta Kuu -sarja pitää vastustamattomasti otteessaan. Reetta Niemelä on palkittu runoilija ja lastenkirjailija. Niemelä toimii aktiivisesti lastenkulttuurin saralla, ja on mm. toteuttanut sanataidepajoja ja esiintynyt päiväkodeissa ja kouluissa ympäri Suomen.

Risto Räppääjä ja lapsenvahti / Sinikka Nopola & Tiina Nopola (383744), lukija Lauronen Mikko , kesto 40 min

Mitä tapahtuu, kun Lennart Lindberg joutuu Risto-vauvan lapsenvahdiksi? Risto Räppääjä -sarjan rikas kieli ja hauska tilannehuumori viehättävät kaikenikäisiä lukijoita. Ne sopivat erinomaisesti ääneen luettaviksi ja innostavat lapsia lukemaan itse. Uudessa kirjassa Rauha-täti kertoo tarinan, jossa Risto-vauvaa pidetään nerona – yltääkö hän kuuhun asti? Rauha-täti kertoo iltasadun, jossa Risto ilmoitetaan television Vuoden viisain vauva -kilpailuun. Rauhan pitää ommella esiintymisasu ja hän pyytää lapsenvahdiksi alakerran poikamiehen, Lennart Lindbergin. Lennart ei ymmärrä mitään lapsenhoidosta, ja lopulta Risto-vauva konttaa omille teilleen. Kun televisiosta tullaan kuvaamaan kilpailukandidaattia, Rauha pakottaa Lennartin pukeutumaan vauvaksi, koska hänen täytyy esittää Ristoa. TV-toimittaja on haltioissaan sensaatiomaisen viisaasta vauvasta, jolla on silmälasit ja viikset. Miten mahtaa käydä kisassa, tuoko Lennart voiton kotiin? Lastenromaani Risto Räppääjä ja lapsenvahti perustuu näytelmään Risto Räppääjä ja vauva, jonka kantaesitys oli nukketeatteri Hevosenkengässä vuonna 2012.Kaikki rakastavat Sinikka Nopolan (1953-2021) ja Tiina Nopolan (s. 1955) kirjoittamia lastenkirjoja. Heidän luomansa Risto Räppääjä sekä Heinähattu ja Vilttitossu tunnetaan myös monessa muussa maassa.

Agenttimummo ja lentävät tekarit / Ilkka Olavi (383752), lukija Kortelainen Lauri , kesto 4 h 39 min

Nuortenkirjojen konkarin uusi lastenkirjasarja on ylistys itsenäisille mummoille. Kaksitoistavuotias Alex ja hänen rohkea agenttimummonsa kutsuvat mukaan yllättäviin seikkailuihin. Alex valmistautuu Fortnite-viikonloppuun kavereidensa kanssa, mutta joutuukin Rauha-mummonsa lapsenvahdiksi pieneen kylään. Miten viikonlopusta voi selvitä lanittamatta ja ilman toimivaa nettiä, kun televisiostakin tulee vain Onnenpyörän uusintoja? Pian Alex huomaa, ettei mummolassa kaikki olekaan pelkkää kanelipullaa ja kettukarkkeja – eikä mummo niin höperö kuin äiti väittää. Tietokonepelit vaihtuvat tosielämän seikkailuun, jossa ulkohuussista on yhteys toiseen ulottuvuuteen ja pelitasoilla eteneminen vaarallista. Pääpelaajana onkin Super-Rollaattorilla kulkeva mummo, jolla on erittäin salainen tehtävä.

Ella ja kaverit tulevaisuuden toivoina / Timo Parvela (382445), lukija Mäkinen Lassi , kesto 1 h 27 min

Kerro, kerro kuvastin…Ellalla ja kavereilla on maailman paras opettaja. Ja vaikka opettaja tietää sen itsekin, hän haluaa tarkistaa asian varmalta lähteeltä. – Kerro, kerro kuvastin, ken on maassa opettavaisin, opettaja pyysi peililtä, jossa oli upeat, kultaiset kehykset. Me kaikki yritimme tietysti kuulla, mitä peili vastasi, mutta emme kuulleet kuin kurinaa. Se tuli Paten vatsasta, sillä aamiaisesta oli jo aikaa ja ruokatuntiinkin oli vielä hetki.– Minäkin haluan kysyä yhtä juttua, Pate sanoi. – Kerro, kerro kuvasto, mitä tänään on ruokana.– Tuleeko minusta isona presidentti vai formulatähti? kysyi Tiina.– Hei peili, arvaatko kuka minä olen? Samppa kysyi vetäen Batman-naamariaan alemmaksi. – Minä en katso itseäni peilistä. Peilin pitää katsoa minua, Pukari jupisi.– Silmät ovat nielun peili, tiesi Tuukka. Kaikkien harmiksi peili kuitenkin menee rikki ja langettaa opettajalle seitsemän vuoden epäonnen. Voivatko oppilaat kumota sen ja varmistaa valoisan tulevaisuuden? Timo Parvelan Ella ja kaverit -sarja on riemastuttanut lukijoita ympäri maailman jo yli 25 vuotta!

Rapsu Huiskahäntä / Lena Frölander-Ulf (381673), Tuija Kosonen Tuija, kesto 3 h 11 min

Rapsu on itsepäinen ja villi murmelityttö, joka elää murmeleiden pikku yhteisössä laiskanpulskeaa elä - mää. Laajan kivikon toisella laidalla asuvat kyykäärmeet, jotka uskovat tiukkaan kuriin ja myrkkyhampaisiin. Kun käärmeet tulevat vierailulle ja ehdottavat pahaenteisiä muutoksia totuttuun järjestykseen, Rapsu huolestuu. Yhdellä uhkarohkealla retkellään Rapsu pelastaa käärmepoika Siksakin pulasta ja saa kuulla käärmeiden valta - kunnan hampaidenkalistelusta, jonka seuraukset koskettavat kipeästi murmeleitakin. Rapsu Huiskahäntä aloittaa jännittävän ja humoristisen seikkailutrilogian, joka sopii ala - koululaisten luettavaksi. Aikuinen huomaa kirjassa vihjauksia nykypäivän uhkakuviin, mutta ennen muuta kirja on vauhdikas kertomus ystävyydestä, yhtä köyttä vetämisestä ja elämisestä sovussa toistemme ja luonnon kanssa.

Lauma / Anu Holopainen (382764), lukija Paranko Antti , kesto 2 h 6 min

Ihmissutta ken pelkäisi? IIK!-sarjan yhdeksäs osa pureutuu ihmissusimyyttiin, kun Sakun ja Sussan luokkatoveri saa uuden, karvaisemman olomuodon. Helppolukuinen, maltillisen pituinen ja sopivan jännittävä tarina houkuttelee myös vähemmän lukevia lapsia uppoutumaan kirjaan. Hiihtoloman jälkeen luokan ärsyttävin tyyppi Ville kertoilee lomareissustaan, mutta jättää mainitsematta vuoristovaelluksella saamansa villieläimen pureman. Kirkonrotta-leikin aikana Ville katoaa, mutta palaa jo seuraavana päivänä kouluun – jollain tapaa muuttuneena. Sussan ja Sakun epäilykset heräävät, kun Ville pelaa lentistä kuin riivattu ja uutisissa kerrotaan tuntemattoman petoeläimen verottaneen läheisen tilan lammaslaumaa. Kohta ulvovia yön saalistajia on enemmänkin, jolloin Siiri tarttuu toimeen omin päin. Mutta onko siihen jokin syy, että Ville muuttui ihmissudeksi? Valpuri-muorin kirje saapuu viime tipassa valaisemaan asiaa, ja myös Siirin oudot voimat mietityttävät kaksosia. Ihmissusien sijaan saattaakin olla tulossa jotain paljon pahempaa...Ikäsuositus 7+.

Suloinen kani / Jade Haapasalo (382658), lukija Alander Erja , kesto 30 min

Kaikki olennainen söpöistä pitkäkorvista! Tietopalat-kirjoissa on tuhtia tietoa runsaan värikkäästi kuvitetussa paketissa. Uusia asioita oppii kuin huomaamatta! Tiedätkö, miten kaneista tuli lemmikkieläimiä tai miten kani kommunikoi? Entä mitä tulee ottaa huomioon, jos harkitsee kanin hankkimista? Uusi Tietopalat-sarjan kirja esittelee kanien elämää laajasti mutta helppolukuisesti. Tutustu kanien elämään ja hoitoon runsaasti kuvitetun, alakoululaiselle sopivan tietokirjan turvin! Jade Haapasalo on tamperelainen suomentaja, lastenkirjailija ja kustannustoimittaja, joka on kirjoittanut ja kääntänyt yli sata teosta aikuisille ja lapsille.

Kirkkain yö / Tui T Sutherland (382789), lukija Lauronen Mikko , kesto 8 h 53 min

Kouluikäisten eeppinen lohikäärmeseikkailu jatkuu. Kohtalon lohikäärmeenpoikasten on löydettävä keino, jolla he voivat lopettaa Pyrrhiaa riepottelevan sodan. Musertavat uutiset horjuttavat Leimun uskoa lohikäärmeenpoikasten tehtävään. Seuraako hän sokeana kohtaloaan? Vai voivatko poikaset muuttaa ennustusta ja pelastaa maailman itse valitsemallaan tavalla?

Ohjat solmussa / Katariina Kotila (382768), lukija Henriksson Hanna-Leena , kesto 4 h 10 min

Raikkaan realistinen ja samaistuttava varhaisnuorten kirjasarja kertoo Vilman heppaelämästä. Mukaan mahtuu ratsastamista, tallitöitä ja unelmia – sekä epävarmuuden hetkiä, kun kaikki ei sujukaan niin kuin pitäisi. Kahdeksasluokkalaisen Vilman hevosharrastus saa uuden käänteen, kun naapuritallilta löytyy vuokrahevoseksi puoliveriruuna Kapu. Vihdoin Vilmalla on hevonen, jonka kanssa voi treenata monta kertaa viikossa! Haaveissaan Vilma näkee jo ensi kesän estekisat, vaikka yhteistyö Kapun kanssa ei sujukaan heti yhtä hienosti kuin heppakirjoissa. Pian Vilma alkaa epäillä, onko hän sittenkään riittävän hyvä ratsastaja Kapulle. Sitä paitsi uudelta tallilta on vaikea löytää kavereita, ja kun Vilma käy vanhalla tallilla katsomassa parhaan ystävänsä Ennin ratsastustunteja, sielläkin hänellä on oudon ulkopuolinen olo. Entä jos hän teki virheen vaihtaessaan tallia? Ja onko vauhdikas Kapu sittenkin hänelle vähän liikaa? Katariina Kotila on kirjailija ja rumpujensoitonopettaja. Hän asuu Joensuussa ja viettää vapaa-aikaa tanssimalla ja leipomalla sämpylöitä. Hän luki lapsena kaikki kirjastoauton heppakirjat ja palasi aikuisena vanhan lempigenren pariin kirjoittamalla Vilman tallielämää -sarjaa, jonka avausosa Maneesin laidalla julkaistiin 2022. Ikäsuositus 10+.

Älä mene, Sam / Dustin Thao (383729), lukija Louhivuori Emma , kesto 9 h 21 min

Kaihoisan koskettava romaani ensirakkaudesta, menetyksestä ja uusista mahdollisuuksista. Seitsemäntoistavuotias Julie on suunnitellut tulevaisuutensa pitkälle eteenpäin. Hän aikoo muuttaa poikaystävänsä Samin kanssa kaupunkiin, aloittaa opiskelut yliopistossa ja viettää kesän Japanissa. Sitten Sam yllättäen kuolee, ja kaikki muuttuu. Surusta sairas Julie soittaa Samin numeroon kuullakseen tämän äänen puhelinvastaajassa. Mutta sitä hän ei osaa odottaa, että Sam vastaakin puhelimeen. Saako Julie uuden tilaisuuden hyvästellä rakkaansa? LOVE - rakkautta ensi sivulta.

Kirottu / Harri István Mäki (382727), lukija Lauronen Mikko , kesto 2 h 54 min

Viktorin ja Melissan piti olla ikuisia ystäviä, kaksi toisensa löytänyttä kummajaista koulun tasaharmaan oppilasmassan kansoittamalla käytävällä. Mutta Melissa pilasi kaiken, ja Viktor päätti tehdä Melissan elämästä elävän painajaisen. Kun Viktor kohtaa Melissan sattumalta järven rannalla, hän tönäisee kinastelun päätteeksi uimataidottoman tytön laiturilta. Viktor syöksyy auttamaan, mutta liian myöhään. Seuraavana päivänä Melissa ilmestyy kouluun kuin mitään ei olisi tapahtunut. Pian Viktor huomaa itse olevansa keskellä painajaista. Märät jalanjäljet, hurjat hallusinaatiot, armottomat kiusanteot ja ansat johtavat Viktorin takaisin kirotulle rikospaikalle. Järven pimeissä syvyyksissä odottaa karmaiseva totuus.

Mun huikea kuolema / Jenny Jägerfeld (383713), lukija Turunen Valtteri , kesto 9 h 38 min

Sigge on täällä taas, entistä huikeampana. Huumorilla maustettu nuortenromaani epävarmuudesta ja ystävyydestä. Uudessa koulussa 12-vuotiaan Siggen elämästä on tullut paljon kivempaa. Häntä ei kiusata, ja hän on saanut suosittuja kavereita. Hänen hip hop -bändillään on jopa keikka joulujuhlassa. Sigge kuitenkin pelkää esiintymistä kuollakseen. Bändin jäsentenkin into treenata biisejä hiipuu. Lisäksi coolit kaverit vievät Siggeltä paljon aikaa, jota hän viettäisi mieluummin parhaan ystävänsä Junon kanssa. Onko suosion hinta se, että joutuu esittämään jotain, mitä ei oikeasti ole? Mun huikea kuolema on jatkoa Ruotsissa palkintoja kahmineelle romaanille Mun huikea elämä.

### Pistekirjat

Housuvaaran paloasema : tulipalotietoa pikku pelastajille / Vuokko Hurme (382435), 1 vihko, 41 s., 29 kt

Tarmokkaat sisarukset Tilda ja Matti ovat perustaneet Housuvaaraan oman palontorjuntayksikön. Kotipihan saunan eteinen on mainio paloasema ja puutarhaletkulla voi sammuttaa leikisti pihakalusteita. Mutta mikä neuvoksi, kun saunassa syttyykin ihan oikea tulipalo? Housuvaaran paloasema kertoo vauhdikkaan tarinan ja runsaan kuvituksen lomassa, millaiset varusteet palomiehillä on, miten päivä sujuu paloasemalla ja mitä muuta kaikkea pelastustyöhön kuuluu. Lisäksi opitaan, miten tulee toimia tulipalon sattuessa, ja tutustutaan palokalustoon ja välineisiin. Tietopöllöpalkittu lastenkirjailija ja taidekasvattaja Vuokko Hurme on kirjoittanut ihastuttavan kekseliäitä lasten tietokirjoja, muun muassa Hirveä Nälkä (2021), Housuvaaran uimahalli (2020), Housuvaaran huvipuisto (2018), Karkkikirja (WSOY 2019) ja Eläinkirja (WSOY 2021). Lisäksi hänen tuotantoonsa kuuluvat kuvakirjat ja romaanit.

Housuvaaran paloasema : tulipalotietoa pikku pelastajille [tiheää harvalla] // Vuokko Hurme (382434), 2 vihkoa, 82 s., 31 kt

Tarmokkaat sisarukset Tilda ja Matti ovat perustaneet Housuvaaraan oman palontorjuntayksikön. Kotipihan saunan eteinen on mainio paloasema ja puutarhaletkulla voi sammuttaa leikisti pihakalusteita. Mutta mikä neuvoksi, kun saunassa syttyykin ihan oikea tulipalo? Housuvaaran paloasema kertoo vauhdikkaan tarinan ja runsaan kuvituksen lomassa, millaiset varusteet palomiehillä on, miten päivä sujuu paloasemalla ja mitä muuta kaikkea pelastustyöhön kuuluu. Lisäksi opitaan, miten tulee toimia tulipalon sattuessa, ja tutustutaan palokalustoon ja välineisiin. Tietopöllöpalkittu lastenkirjailija ja taidekasvattaja Vuokko Hurme on kirjoittanut ihastuttavan kekseliäitä lasten tieto kirjoja, muun muassa Hirveä Nälkä (2021), Housuvaaran uimahalli (2020), Housuvaaran huvipuisto (2018), Karkkikirja (WSOY 2019) ja Eläinkirja (WSOY 2021). Lisäksi hänen tuotantoonsa kuuluvat kuvakirjat ja romaanit.

Hurjan hulluja satuja / Paula Noronen & Minna Kivelä (382958), 3 vihkoa, 167 s., 117 kt

Kansa vaatii lisää Hulluja satuja! Hulluja satuja ja Täysin hulluja satuja ovat valloittaneet kaikenikäiset lukijat ja kuuntelijat. Kreisit tarinat villeistä vauvoista, oravaveljeksistä ja Kakkakikkareesta saavat kivipatsaankin kikattamaan. Nauruhepuli on taattu myös sarjan kolmannessa osassa nimeltään Hurjan hulluja satuja. Saduissa esiintyvät aiemmista kirjoista tuttujen hahmojen lisäksi mm. jörökarhut, jotka katsovat kerran vuodessa Karhuviisuja ja innostuvat itsekin diskoilemaan. Entäs kun pehmoeläimet jättävät tylsän elämänsä ja lähtevät metsään tapaamaan ihan oikeita eläimiä – uhka vai mahdollisuus? Villit vauvat Vuokko ja Keke ajautuvat ryöstäjiksi, eivätkä äidit taaskaan huomaa mitään. Kakkakikkareen räppi kertoo käsien pesemisen tärkeydestä: Jos et sä käsiä kunnolla ennen ruokaa pese/ ja jos oot paikassa mäkki tai hese / voi käydä niin että / kohta sä oksennat vettä…

Hurjan hulluja satuja [tiheää harvalla] // Paula Noronen & Minna Kivelä (382957), 5 vihkoa, 332 s., 127 kt

Kansa vaatii lisää Hulluja satuja! Hulluja satuja ja Täysin hulluja satuja ovat valloittaneet kaikenikäiset lukijat ja kuuntelijat. Kreisit tarinat villeistä vauvoista, oravaveljeksistä ja Kakkakikkareesta saavat kivipatsaankin kikattamaan. Nauruhepuli on taattu myös sarjan kolmannessa osassa nimeltään Hurjan hulluja satuja. Saduissa esiintyvät aiemmista kirjoista tuttujen hahmojen lisäksi mm. jörökarhut, jotka katsovat kerran vuodessa Karhuviisuja ja innostuvat itsekin diskoilemaan. Entäs kun pehmoeläimet jättävät tylsän elämänsä ja lähtevät metsään tapaamaan ihan oikeita eläimiä – uhka vai mahdollisuus? Villit vauvat Vuokko ja Keke ajautuvat ryöstäjiksi, eivätkä äidit taaskaan huomaa mitään. Kakkakikkareen räppi kertoo käsien pesemisen tärkeydestä: Jos et sä käsiä kunnolla ennen ruokaa pese/ ja jos oot paikassa mäkki tai hese / voi käydä niin että / kohta sä oksennat vettä…

Pate ja tähtien sotku / Timo Parvela (384002), 2 vihkoa, 110 s., 75 kt

Tehtävä Telluksen tuolla puolen! Kymmenennessä Pate-kirjassa kyytiä saavat niin avaruusromut kuin avaruusroistotkin. Seikkailu alkaa, kun Paten pihamaalle putoaa taivaalta rojua. Mysteeriä selvittäessään hänen, Senjan ja Totin täytyy matkata aina avaruuteen asti. Onnistuvatko he suojelemaan maapalloa avaruusromulta ja satelliitteja ryövääviltä avaruusrosvoilta? Timo Parvelan suosittuja lastenkirjoja luetaan ympäri maailmaa jo yli 30 kielellä! Mukaansatempaava Pate-sarja jatkuu nyt kymmenennellä osalla.

Pate ja tähtien sotku [tiheää harvalla]// Timo Parvela (384001), 6 vihkoa, 220 s., 83 kt

Tehtävä Telluksen tuolla puolen! Kymmenennessä Pate-kirjassa kyytiä saavat niin avaruusromut kuin avaruusroistotkin. Seikkailu alkaa, kun Paten pihamaalle putoaa taivaalta rojua. Mysteeriä selvittäessään hänen, Senjan ja Totin täytyy matkata aina avaruuteen asti. Onnistuvatko he suojelemaan maapalloa avaruusromulta ja satelliitteja ryövääviltä avaruusrosvoilta? Timo Parvelan suosittuja lastenkirjoja luetaan ympäri maailmaa jo yli 30 kielellä! Mukaansatempaava Pate-sarja jatkuu nyt kymmenennellä osalla.

Suloinen kani / Jade Haapasalo (382656), 1 vihko, 39 s., 25 kt

Kaikki olennainen söpöistä pitkäkorvista! Tietopalat-kirjoissa on tuhtia tietoa runsaan värikkäästi kuvitetussa paketissa. Uusia asioita oppii kuin huomaamatta! Tiedätkö, miten kaneista tuli lemmikkieläimiä tai miten kani kommunikoi? Entä mitä tulee ottaa huomioon, jos harkitsee kanin hankkimista? Uusi Tietopalat-sarjan kirja esittelee kanien elämää laajasti mutta helppolukuisesti. Tutustu kanien elämään ja hoitoon runsaasti kuvitetun, alakoululaiselle sopivan tietokirjan turvin! Jade Haapasalo on tamperelainen suomentaja, lastenkirjailija ja kustannustoimittaja, joka on kirjoittanut ja kääntänyt yli sata teosta aikuisille ja lapsille.

Suloinen kani [tiheää harvalla] // Jade Haapasalo (382655), 2 vihkoa, 75 s., 27 kt

Kaikki olennainen söpöistä pitkäkorvista! Tietopalat-kirjoissa on tuhtia tietoa runsaan värikkäästi kuvitetussa paketissa. Uusia asioita oppii kuin huomaamatta! Tiedätkö, miten kaneista tuli lemmikkieläimiä tai miten kani kommunikoi? Entä mitä tulee ottaa huomioon, jos harkitsee kanin hankkimista? Uusi Tietopalat-sarjan kirja esittelee kanien elämää laajasti mutta helppolukuisesti. Tutustu kanien elämään ja hoitoon runsaasti kuvitetun, alakoululaiselle sopivan tietokirjan turvin! Jade Haapasalo on tamperelainen suomentaja, lastenkirjailija ja kustannustoimittaja, joka on kirjoittanut ja kääntänyt yli sata teosta aikuisille ja lapsille.

Supiseva sukka [tiheää harvalla]// Tuula Kallioniemi (382640), 1 vihko, 38 s., 13 kt

Kirjakärpänen-sarja houkuttelee lukemaan itse ja tutustumaan kirjojen kiehtovaan maailmaan. Ainon luokassa ei koskaan ole hiljaista: siellä nauretaan, kiljutaan ja pompitaan. Yhtenä päivänä Sini-ope keksii ratkaisun: kaikki tuovat kouluun erityiset sukat. Kun sukat on vedetty jalkaan, on suu pidettävä supussa. Ainon sukka ei kuitenkaan suostu pysymään vaiti. Se elää omaa elämäänsä ja supattaa mitä sattuu - ja aina väärällä hetkellä. Riemastuttavassa kuvakirjassa ilo löytyy arkisista asioista. Supiseva sukka vie lukijan Rapisevasta repusta tuttuun luokkaan, jossa sattuu ja tapahtuu tavallista enemmän.

Aavepartio ja luurankotanssi / Roope Lipasti (382648), 1 vihko, 22 s., 14,2 kt

Aavepartio kauhujen oppitunnilla! Karmivan hauskat Aavepartio-lastenromaanit houkuttavat alakoululaiset kääntämään sivua – jos vain uskallusta riittää! Helppolukuinen, runsaasti kuvitettu Lukupalat-sarja on tehty juuri lukemaan oppineille. Aavepartio kohtaa elämänsä hirveimmän oppitunnin, kun koulun uusi opetusluuranko ei olekaan niin eloton kuin voisi toivoa. Luuranko tekee koulunkäynnistä turhankin jännittävää, ja opettajan ehdottaessa yökoulua alkavat aavepartiolaisten puntit tutista toden teolla! Aavepartio on Lukupalat-sarja, jossa kohtaa jännittävä, tarpeeksi lyhyt teksti sekä humoristinen ja vauhdikas värikuvitus. Roope Lipasti (s. 1970) kirjoittaa sekä lapsille että aikuisille.

Aavepartio ja luurankotanssi [tiheää harvalla]// Roope Lipasti (382647), 1 vihko, 43 s., 15,6 kt

Aavepartio kauhujen oppitunnilla! Karmivan hauskat Aavepartio-lastenromaanit houkuttavat alakoululaiset kääntämään sivua – jos vain uskallusta riittää! Helppolukuinen, runsaasti kuvitettu Lukupalat-sarja on tehty juuri lukemaan oppineille. Aavepartio kohtaa elämänsä hirveimmän oppitunnin, kun koulun uusi opetusluuranko ei olekaan niin eloton kuin voisi toivoa. Luuranko tekee koulunkäynnistä turhankin jännittävää, ja opettajan ehdottaessa yökoulua alkavat aavepartiolaisten puntit tutista toden teolla! Aavepartio on Lukupalat-sarja, jossa kohtaa jännittävä, tarpeeksi lyhyt teksti sekä humoristinen ja vauhdikas värikuvitus. Roope Lipasti (s. 1970) kirjoittaa sekä lapsille että aikuisille.

Ella ja kaverit tulevaisuuden toivoina / Timo Parvela (382741), 2 vihkoa, 100 s., 71 kt

Kerro, kerro kuvastin… Ellalla ja kavereilla on maailman paras opettaja. Ja vaikka opettaja tietää sen itsekin, hän haluaa tarkistaa asian varmalta lähteeltä. – Kerro, kerro kuvastin, ken on maassa opettavaisin, opettaja pyysi peililtä, jossa oli upeat, kultaiset kehykset. Me kaikki yritimme tietysti kuulla, mitä peili vastasi, mutta emme kuulleet kuin kurinaa. Se tuli Paten vatsasta, sillä aamiaisesta oli jo aikaa ja ruokatuntiinkin oli vielä hetki. – Minäkin haluan kysyä yhtä juttua, Pate sanoi. – Kerro, kerro kuvasto, mitä tänään on ruokana. – Tuleeko minusta isona presidentti vai formulatähti? kysyi Tiina.– Hei peili, arvaatko kuka minä olen? Samppa kysyi vetäen Batman-naamariaan alemmaksi. – Minä en katso itseäni peilistä. Peilin pitää katsoa minua, Pukari jupisi. – Silmät ovat nielun peili, tiesi Tuukka. Kaikkien harmiksi peili kuitenkin menee rikki ja langettaa opettajalle seitsemän vuoden epäonnen. Voivatko oppilaat kumota sen ja varmistaa valoisan tulevaisuuden? Timo Parvelan Ella ja kaverit -sarja on riemastuttanut lukijoita ympäri maailman jo yli 25 vuotta!

Ella ja kaverit tulevaisuuden toivoina [tiheää harvalla] // Timo Parvela (382740), 5 vihkoa, 198 s., 77 kt

Kerro, kerro kuvastin… Ellalla ja kavereilla on maailman paras opettaja. Ja vaikka opettaja tietää sen itsekin, hän haluaa tarkistaa asian varmalta lähteeltä. – Kerro, kerro kuvastin, ken on maassa opettavaisin, opettaja pyysi peililtä, jossa oli upeat, kultaiset kehykset. Me kaikki yritimme tietysti kuulla, mitä peili vastasi, mutta emme kuulleet kuin kurinaa. Se tuli Paten vatsasta, sillä aamiaisesta oli jo aikaa ja ruokatuntiinkin oli vielä hetki. – Minäkin haluan kysyä yhtä juttua, Pate sanoi. – Kerro, kerro kuvasto, mitä tänään on ruokana. – Tuleeko minusta isona presidentti vai formulatähti? kysyi Tiina.– Hei peili, arvaatko kuka minä olen? Samppa kysyi vetäen Batman-naamariaan alemmaksi. – Minä en katso itseäni peilistä. Peilin pitää katsoa minua, Pukari jupisi. – Silmät ovat nielun peili, tiesi Tuukka. Kaikkien harmiksi peili kuitenkin menee rikki ja langettaa opettajalle seitsemän vuoden epäonnen. Voivatko oppilaat kumota sen ja varmistaa valoisan tulevaisuuden? Timo Parvelan Ella ja kaverit -sarja on riemastuttanut lukijoita ympäri maailman jo yli 25 vuotta!

Probus ja suuri suoliston taistelu : [bakteeripoika] / Leena Valmu (364572), 2 vihkoa, 126 s., 90 kt

Jugurtissa asuva Probus Lactobacillus on hyvä suolistobakteeri joka odottaa pääsevänsä ihmiselimistöön suorittamaan tehtäväänsä; sen on kerran elämänsä aikana kuljettava ihmisen läpi ja autettava sitä, jos tulee tarvis. Lopulta se pääsee matkalle, kohtaa pahan, antibiootille vastustuskykyisen bakteerin ja onnistuu tovereineen tuhoamaan sen aiheuttaman taudin. Probus ja Suuri Suoliston Taistelu on Elinkaikkeus -kirjasarjan toinen osa. Neljäs-kuudesluokkalaisille kirjoitettu Olipa kerran elämä -henkinen sarja kertoo ihmiskehosta, elinkaikkeudesta, tarinallisesti, jännittävästi ja uteliaisuutta herättävällä tavalla. Sarjan ensimmäinen osa Filius ja Elinkaikkeuden arvoitus ilmestyi vuonna 2013. Leena Valmu on lasten- ja nuortenkirjailija sekä biolääketieteen dosentti Helsingin yliopistossa. Hänen esikoisromaaninsa Veera tiellä oli ehdolla Topelius-palkinnon saajaksi.

### E-kirjat

Pate ja tähtien sotku / Timo Parvela (384003), 5,29 Mt

Tehtävä Telluksen tuolla puolen! Kymmenennessä Pate-kirjassa kyytiä saavat niin avaruusromut kuin avaruusroistotkin. Seikkailu alkaa, kun Paten pihamaalle putoaa taivaalta rojua. Mysteeriä selvittäessään hänen, Senjan ja Totin täytyy matkata aina avaruuteen asti. Onnistuvatko he suojelemaan maapalloa avaruusromulta ja satelliitteja ryövääviltä avaruusrosvoilta? Timo Parvelan suosittuja lastenkirjoja luetaan ympäri maailmaa jo yli 30 kielellä! Mukaansatempaava Pate-sarja jatkuu nyt kymmenennellä osalla.

## Nya böcker på svenska

### Talböcker

### Spänning

Bortglömd flicka / Karin Slaughter (384762), inläsare Godenius Anna , speltid 16 h 11 min

Longbill Beach, 1982. Emily Vaughn gör sig redo för balen. För idrottaren Emily, som är smart, vacker och omtyckt, borde kvällen vara skolårets höjdpunkt. Men hon bär på en hemlighet. Och i slutet av kvällen dör den tillsammans med henne. Fyrtio år senare förblir mordet på Emily ett mysterium. Hennes sammansvetsade kompisgäng höll ihop och höll tyst, hennes respekterade och förmögna familj höll sig undan och livet i den lilla staden lunkade vidare. Men allt är på väg att förändras. Kriminalkommissarien Andrea Oliver anländer till Longbill Beach på sitt första uppdrag: att skydda en domare som tar emot dödshot. Men i verkligheten är Andrea där för att finna rättvisa åt Emily. Mördaren är fortfarande där ute - och Andrea måste finna sanningen innan hon själv blir tystad.

### Underhållning

Stenängeln / Ewa Klingberg (384756), inläsare Bergström Marika , speltid 5 h 50 min

Dödsdoulan Angelika kämpar med lönsamheten i Evigheten AB och tvivlar på om hon ens borde ha startat företaget. Kanske är världen inte redo för hennes tjänster? En dag söker sjukhusprästen Magda upp Angelika. På stadens lasarett ligger sjömannen Douglas för döden. Han har suttit i fängelse i flera år, dömd för ett mord som hans bror försökt rentvå honom från. Nu hoppas Magda att Angelika ska kunna bringa reda i vad som egentligen hände så att Douglas kan somna in lugnt och stilla när det är dags. Angelika återvänder till Svaneholm för att hämta kraft efter mötet med Douglas. Men där möts hon av en grupp människor som hoppas få kontakt med de döda. De tycks ha missförstått vad som egentligen ingår i företagets tjänster. Angelika känner energin rinna ur henne och hon börjar ifrågasätta affärsidén. Stenängeln är andra delen i Ewa Klingbergs nya serie Evigheten AB, en spinoff på feelgoodsuccén Begravningsbyrån Tranan. Den kreativt sinnade Angelika möter människor som står inför döden med ett varmt och öppet hjärta. Välkommen till Evigheten AB, här kan vad som helst hända!

Utan återvändo / Francine Rivers (384753), inläsare Westberg Toya , speltid 6 h 39 min

Batseba är en av fem kvinnor i Jesus Kristus släkttavla. Trots att hennes namn ofta är förknippat med förförelse och synd så kallade Gud henne att vara en del av sin Sons släkttavla. Francine Rivers, som blev frälst 1986 och sedan dess skrivit många kristna böcker, menar att historien om Batseba har stor relevans även i dagens samhälle.

Eves sanning / Muna Shehadi (384759), inläsare Döbling Anna , speltid 12 h 20 min

Arkitekten Eve Moore har fastnat i samma gamla hjulspår, med ett tråkigt, förutsägbart förhållande och ett jobb där hon inte längre utmanas. Dessutom har hon ännu inte hämtat sig från det stora avslöjandet om att hennes mamma Jillian Croft inte var hennes biologiska förälder. När en nytt jobb dyker upp på Washington Island bestämmer hon sig för att packa sina väskor och tacka ja. Hon hoppas på att förkovra sig på sitt arbete, men stöter snart på spännande människor som får henne på andra tankar. Samtidigt bär Eve på en stor och smärtsam hemlighet från barndomen. Hur kommer hennes systrar reagera om hon någon gång vågar berätta sanningen? Eves sanning är den andra delen i Muna Shehadis trilogi Fortunas döttrar. En eskapistisk och lättläst serie om tre kvinnor som börjar söka sina rötter. Det här är läsning som passar perfekt för de som gillar Lucinda Rileys böcker.

### Annan skönlitteratur

Det tredje riket / Karl Ove Knausgård (384524), inläsare Blix Örjan , speltid 16 h 23 min

Det tredje riket är tredje boken i serien som inleddes med Morgonstjärnan (2021) och fortsatte med Vargarna från evighetens skog (2022). Nu fördjupas mysteriet ytterligare. I Det tredje riket återser vi flera av karaktärerna från de tidigare romanerna, de som då inte hade en egen röst utan blev sedda och tolkade av andra. Nu får de komma till tals om hur de upplevde de varma augustidagarna då en ny stjärna uppstod på himlen. Vad hände med de tre ungdomarna i black metal-bandet som påträffades mördade i skogen? Eller med mannen som återuppstod på operationsbordet? Varför kommer det inte längre några döda till begravningsbyråerna? Och vad är det som sker med människornas drömmar – det är som om någon tar över dem under natten. Och den nya stjärnan som alla ser men ingen kan förstå – är det bara en ny stjärna eller ett varsel? Men i så fall, varsel om vad? Romanerna i Morgonstjärnan-serien handlar om det som vi inte förstår, det stora dramat sett genom det lilla livets begränsade lins. Men först och främst är det romaner om vad som sker när de mörka krafterna i världen får fritt spelrum.

Till min syster bortom haven : roman / Zinaida Lindén (382012), inläsare Nedergård Sannah , speltid 5 h 50 min

Det är 2013. Barnboksförfattaren Nancy reser till sin barndoms stad som numera heter Sankt Petersburg. Hon skriver brev till sin förlorade syster ""Lalique"" — dock utan att sända dem till henne. Nancy träffar sina forna skolkamrater och förundras över att de dyrkar allt finländskt samtidigt som de idealiserar sovjettiden. Har de kanske glömt hur sovjetlivet såg ut? Egentligen är hon i en djup livskris. Efter sin hemkomst till USA känner hon sig förändrad. En del trauman hon upplevde tidigare — sin äkta mans död, terrorattacken vid maratonloppet i Boston — framstår i ny dager. Lyckas hon att återknyta kontakten med sin syster? Och hitta tillbaka till sig själv? Zinaida Lindéns nya roman är en road movie, en metafor för det liv som många av oss lever idag. Familjen som strös ut över olika kontinenter, priset individen tvingas att betala för sina val, smärtan i att inte kunna tala sitt modersmål är övergripande teman. Till min syster bortom haven är i stor utsträckning en röstens roman. Här finns utrymme för Lindéns alldeles egna lågmälda humor. Och oväntade detaljer - som lyckan att äga en röd Marimekkoklänning.

De okända / Margit Sandemo (384531), inläsare Döbling Anna , speltid 5 h 17 min

Unni, Jordi och de andra har äntligen kommit fram till riddarnas dal. Där lurar faror överallt, men det största hotet kommer från en i deras grupp, Miguel, som egentligen är demonen Tabris och har fått i uppdrag att döda dem alla vid resans mål. Unnis enda hopp om att stoppa honom, är att satsa allt på ett kort - kärlekens magi...

Stenarnas tystnad / Margit Sandemo (384542), inläsare Gripe Helena , speltid 5 h 34 min

I en avstängd fjälldal i Spanien hoppas Unni, Jordi och deras vänner att de ska kunna lösa förbannelsens gåta. Giriga skattjägare hotar deras liv, men det är något som skrämmer Unni ännu mer.I denna dalen ska hennes älskade Jordis öde avgöras...

### Biografier och biografiska romaner

Detta barn skall leva : Helene Holzmans sanna berättelse om krigsåren 1941-1944 / Holzman, Helene.

 (384765), inläsare Gripe Helena , speltid 56 min

Detta barn skall leva är en angelägen och skakande skildring av ett judiskt kvinnoöde under andra världskriget. Helene Holzman flyttade under 1920-talet från Tyskland till Litauen tillsammans med sin make Max, som öppnade en bokhandel i staden Breslau. Paret fick två döttrar, Marie och Margarete, och hade ett lugnt och lyckligt familjeliv ända fram till den sovjetiska ockupationen 1940. Då ställdes deras tillvaro på ända, bokhandeln exproprierades och Max blev istället tvungen att söka ett statligt jobb. Men det skulle snart bli ännu värre. Tyskland hade brutit sin anfallspakt med Sovjet och gick 1941 in i Litauen. Omedelbart därefter började judeförföljelserna i landet och familjen Holzman drabbades mycket hårt. Först avrättades Max och tre månader därefter fick även Marie sätta livet till. Helene lyckades dock dölja sin judiska börd och kunde tillsammans med dottern Margarete fly ut ur det getto som nazisterna inrättat.1944 drog sig Tyskland tillbaka från Litauen och under den nästkommande tiden skrev Helene ner sina upplevelser och minnen från de svåra åren. Hon berättar öppet och starkt om hur hon tog sig ur den förlamande sorgen efter Max och Marie genom kampen för sitt barns liv, en kamp som snart även kom att omfatta andra judiska döttrar, mödrar och familjer. Helene bildade ett underjordiskt nätverk som smugglade in förnödenheter och brev i gettot. Och ibland lyckades man även få ut människor och gömma dem hos pålitliga familjer på landet. Det här är en gripande historia om en kvinnas kamp för sin egen och andras överlevnad en insikt i vad som sker när tillvaron slås i spillror och kriget blir vardag.

### Facklitteratur

Lilla ätbara floran / Emma V. Larsson (384768), inläsare Döbling Anna , speltid 1 h 25 min

Vår natur är full av ätbara skatter! En helt vanlig promenad kan bli ett otroligt spännande smakäventyr. Med hjälp av den här boken kan du gå på upptäcktsfärd och smaka dig fram i vår natur. Du kommer upptäcka att smakerna varierar med väder och årstid till och med på samma växt. Lilla Ätbara Floran är en ätbar guide till vår natur. Emma V Larsson och Maria Trolle guidar dig till de godaste ätbara växterna och bjuder på sina bästa recept. Följ med in i skogssnår, ner i diken, ut på ängen och till med ner under havsytan. Varsågod och ät!

## Barn- och ungdomsböcker

### Talböcker

Dödskallar och demoner / Katarina Mazetti (384625), inläsare Bodner Jörgen , speltid 3 h 48 min

9-12 år. Kusinerna Karlsson ska få fira jul alldeles ensamma på Doppingön. Men så försvinner de en efter en tills bara Humlan är kvar... Mysrys och julmys utlovas i den tionde och sista boken om Kusinerna Karlsson.

Man pratar inte med elefanter! / Stewner, Tanya. (384570), inläsare Örnehed Britt , speltid 3 h 17 min

En ovanlig hemlighet Lisabeth, eller Lilli som alla kallar henne, flyttar med sin mamma, pappa och farmor till en ny stad och ny skola igen. Hon är jätterädd för att någon ska få veta hennes hemlighet, det är hennes familj också. När hon första dagen kommer in i klass 4b börjar det så illa som det kan. Och då har klassen inte ens upptäckt än att hamstern i klassrummet beter sig urkonstigt hela dagen, och bara och sitter och stirrar på Lilli genom gallret. De tuffa tjejerna har fått ett nytt offer. Hemma i trädgården möter Lilli Jesahja, som förtvivlat försöker dölja för henne att han läser Goethe. Men när han märker att knoppar slår ut på bara en minut när Lilli skrattar, berättar han att han är högbegåvad, men får dåliga betyg med vilje eftersom han är rädd att förlora statusen som skolans populäraste grabb. Och Lilli avslöjar sin hemlighet: att hon kan prata med djur. Och att de svarar. När skolans alla fyror och femmor ska till zoo får Lilli panik, men lyckas inte komma undan. I elefanthuset utbryter panik när elefanthonan Marta löper amok. Hon berättar för Lilli att hon har fruktansvärt ont i öronen och att de har tagit hennes unge ifrån henne. Hon tror allt hopp är ute för henne. Lilli och Jesahja bestämmer sig för att försöka hjälpa Marta, men det förutsätter att båda avslöjar sina hemligheter och riskerar allt. Första delen i den roliga, spännande och fantasifulla serien om Lisabeth Susavind som blivit enormt populär och passar fint för 7 10-åringar.

Tigrar kysser inte lejon! / Stewner, Tanya. (384573), inläsare Werning Eva , speltid 4 h 3 min

Lisabeth har en hemlighet hon kan prata med djur! En förmåga som är perfekt för hennes nya extrajobb i djurparken. Där lär hon känna lejonet Shankar och tigern Samira som är olyckligt kära och bara längtar efter att få vara tillsammans. När de dessutom får veta att Samira ska flytta till ett annat zoo blir båda djupt bedrövade. Lisabeth och hennes vän Jesaja måste nu komma på en plan som gör att Samira får stanna. Men det är svårt, inte minst när Lisabeths ärkefiende Trixi har en syster som också arbetar i djurparken och som gör allt för att förstöra för dem. Tigrar kysser inte lejon! är den andra delen i Tanya Stewners älskade serie om Lisabeth Susavind.

Världsdanaren / Oskar Källner (384567), inläsare Lindgren Åke , speltid 5 h 37 min

9-12 år. Alice och Elias har precis överlevt ett livsfarligt hyperrymdshopp. Men rymdskeppet Stillheten är skadat och klarar inte mycket mer, och även Alice är illa tilltygad. Det finns någon annan inuti hennes kropp, någon som kan ta över när som helst. Chelie fruktar det värsta och gör sig redo att döda sin syster. Samtidigt samlas mörka krafter för att förslava Chelies folk och Stillheten hamnar åter i stridens centrum. Världsdanaren är sjätte delen i sci-fi-serien Imperiets arvingar. Ett rymdepos som rymmer både färgsprakande underverk och dunkla mysterier, fartfyllda äventyr och skrämmande möten med det okända. Kapitlen är korta och lättlästa med mycket dialog.

Fara på taket, Lotta! / Vik, Merri. (384634), inläsare Ödquist Carin , speltid 2 h 46 min

Lotta och Giggi ska till ett gammalt kloster med sina klasskamrater. Efter resan börjar hända konstiga saker.

Lotta slår till / Vik, Merri. (384631), inläsare Ödquist Carin , speltid 2 h 48 min

Efter sommarlovet börjar skolan igen. Lotta och Giggi hjälper i bokaffären.

Rena snurren, Lotta! / Vik, Merri. (384721), inläsare Bergström Marika , speltid 3 h 17 min

Lotta och Giggi är i Köpenhamn med sina mammor. De stötar där på sin klassföreståndare Lockige Fridolf och hans syster.

Se dig för, Lotta! / Vik, Merri. (384724), inläsare Gripe Helena , speltid 3 h 3 min

Lotta och Giggi är ensamma på landet. De hjälper farbror Urban att hitta sin portfölj som innehåller hans senaste manuskript.

Skriv upp det, Lotta! / Vik, Merri. (384637), inläsare Zakrisson Mortensson Maria , speltid 2 h 58 min

Lotta är 14 år, och snart börjar sommarlovet. På klassresan lyckas Lotta och Giggi missa bussen hem. Under sommaren jobbar Lotta på sin pappas arbetsplats.

Skärp dig, Lotta! / Vik, Merri. (384628), inläsare Örnehed Britt , speltid 3 h 26 min

Sommarlovet börjar, men Lotta måste plugga matematik.